authors:
Toomas Tatar
Keit Paju
Nii Armas
To
To Kk
Pole Kahtlust
Jah
Helillahenduses Oli
Tean Täpselt
Näosaate Andunud Fänn

description: "Su nägu kõlab tuttavalt" sai pühapäeva õhtul Saku Suurhallis suurejoonelise lõpu, kui finaalis olid vastamisi Adeele Sepp, Raivo E. Tamm, Kalle Sepp ja Liis Lass.

title: Kalle Sepp võitis näosaate seekordse hooaja

maintext:
Kes võidab? ☺🤔 #snkt #tv3eesti
A photo posted by Sunagukolabtuttavalt (@sunagukolabtuttavalt) on Dec 4, 2016 at 11:56am PST


title: Vägagi hea põhjus, miks naistel tasub oma intiimpiirkonna karvad rahule jätta!

maintext:
Enamik naisi on harjunud intiimpiirkonna, kas täiesti paljaks või siis osaliselt paljaks ajama. Arstide sõnul on see aga väga loll tegu.
Enamike naiste jaoks on nabaaluse piirkonna karvade ohjeldamine tavapärane osa oma igapäevaelust. Nüüd tuleb aga välja, et see ei pruugigi olla kuigi hästi kulutatud aeg, kirjutab Cosmopolitan.
Nimelt avaldati ajakirjas Sexually Transmitted Infections uuring, mis näitab, et paljaks aetud intiimpiirkonnaga naistel on palju suurem oht nakatuda mõnda sugulisel teel levivasse infektsiooni. Seejuures sama kehtib ka meeste kohta.
Põhjuseks on asjaolu, et raseerimine vigastab nahka, mis teeb nakkuste leviku eriti kergeks. On aga veel ka teinegi asjaolu. Nimelt avastasid teadlased, et inimesed, kes kipuvad oma intiimpiirkonda paljaks ajama on teistest seksuaalselt oluliselt aktiivsemad ning infektsiooni saamine seetõttu ka oluliselt suurem.
Samas on kubemekarvade maha ajamisel ka üks positiivne külg. Nimelt on see hea moodus võitlemaks seal asuvate täidega.

fasttext_language: et


title: Vastikud moeprobleemid, millega on absoluutselt kõik kokku puutunud!

maintext:
Kui arvate, et moeprobleemid puudutavad ainult moehulle, siis tegelikult eksite te rängalt. Moeprobleemidega on silmitsi seisnud kõik inimesed.
Kuigi võiks tunduda, et moeprobleemid on mingid asjad, mis ajavad närvi mustaks ainult napakatel moeinimestel ja teisi inimesi ei puuduta, siis tegelikult see nii ei ole, kirjutab Huffington Post.
Näiteks, olete te ilmselt kõik seisnud silmitsi ja kirunud järgnevaid asju:


description: Päevavideo on lausa hüpnotiseeriv näidates õhtutaevas lendavaid linnuparvesid, mis moodustavad järjest igasugu huvitavaid kujundeid nagu oleks seda tantsu mõne koreograafi käe all harjutanud.

title: PÄEVAVIDEO: hiiglaslikud linnuparved pakkusid vaimustava vaatemängu


description: Selle nädala "Pealtnägija" pinnib praamikuningat. Aastaid tundus, et iga minister, kes Vjatšeslav Leedolt praamiühendust ära võtma läks, kaotab ise koha.

title: "PEALTNÄGIJA" TÄNA: kuidas elab tegelikult praamikuningas Vjatšeslav Leedo?


description: Välisminister Sven Mikser osaleb homme Kairos toimuval Euroopa Liidu ja Araabia Riikide Liiga välisministrite kohtumisel, kus arutatakse koostööd ning regionaalseid arenguid.

title: Välisminister Mikser osaleb Euroopa Liidu ja Araabia Riikide Liiga välisministrite kohtumisel Kairos


authors: Loodetavasti Ei Ületa Nad Järgmistel Valimistel Valimiskünnist

title: Reinsalu: seaduse tekstid peavad olema arusaadavad kõigile, mitte vaid juristidele

maintext:
Justiitsminister Urmas Reinsalu ütles tänasel, 24. korda peetaval õiguskeelepäeval peetud kõnes, et seaduse tekstid peavad ajastul, kus need on kõigile digitaalselt kättesaadavad, olema arusaadavad kõigile lugejatele, mitte vaid juristidele. „On mitmeid asjaolusid, mida õiguslooja peab seaduskeele selguse puhul arvestama. Esiteks peab ta arvesse võtma, kes on seaduse adressaat. Riigikohus on oma otsuses välja öelnud, et normi õigusselguse hindamisel peab arvesse võtma seda, kas see on suunatud tavakodanikele, suurettevõtetele või avalikele teenistujatele. Teiseks oluliseks teguriks on, kas säte piirab inimese õigusi ja paneb talle kohustusi. Sellised sätted peavad olema selgemad ja täpsemad,“ rääkis justiitsminister Urmas Reinsalu. Suurbritannia valitsuse tellimusel on tehtud uuring selle kohta, kes Suurbritannias seadustekste kasutavad ja kuidas neist aru saavad. Kui 1990. aastatel loeti seadust eelkõige paberil ja lugejateks olid peamiselt juristid, siis tänapäeval on elektrooniliste seaduste lugejaks üldjuhul tavainimesed ehk mittejuristid.
„Selle näite järgi võib arvata, et ega meilgi ole olukord teistsugune. Pärast seda, kui trükiväljaande asemel ilmuvad seadused elektrooniliselt, on seadus kättesaadav suuremale hulgale inimestele, ka tavakodanikele. Selline lugejaskonna muutumine suurendab vajadust, et seadus oleks kirja pandud lihtsalt ja arusaadavalt ning et ta oleks kergesti leitav,“ rõhutas justiitsminister.
Reinsalu sõnul tuleks neile muutunud oludele seadusi luues mõelda. „Üks lihtne moodus, kuidas juhtida lugeja õige tekstini, on sõnastada arusaadavamalt muutmisseaduse pealkiri, näiteks öeldes kohe pealkirjas, miks on vaja seadust muuta. Väike asi, mida on lihtne ellu viia. Kuid arvestades lugejaskonna muutust leian, et see on seaduse lugejale suur vastutulek,“ ütles minister.


title: Kawe ostis kaks büroohoonet Tallinnas Pärnu maanteel

maintext:
Kinnisvarakontsern Kawe ostis Estcondelt aadressil Pärnu mnt 158, Tallinn asuvad kaks büroohoonet koos parkimismajaga.
Pärnu mnt 158 kinnistul paikneb kaks kaasaegset büroohoonet pindalaga 6952 ruutmeetrit ja 910 ruutmeetrit ning suur parkimismaja 470 autole. Büroohoonete esimestel korrustel on kaubanduspinnad ja ülemistel kontorid. Hoonete kogupindala on 24 360 ruutmeetrit ning väljaüüritud büroo- ja äripindadel on 22 üürnikku, teatas Kawe.
Kawe partneri Jaanus Kosemaa sõnul on hooned heas asukohas, jäädes linna peamise logistilise kolmnurga sisse ning paiknedes olulise Järvevana liiklussõlme vahetus läheduses. Kosemaa ütles, et hoonete korrused on hea kujuga ning optimaalse suurusega, mis on oluline nende edasisel välja üürimisel. Hooned on algusest peale kuulunud Estcondele, neid on hoitud väga heas korras ja neisse pidevalt investeeritud.
Järgmisel aastal plaanib Kawe alustada ka uue ligi 20 000 ruutmeetri suuruse büroohoone projekteerimist. Kosemaa sõnul on turul ruumi energiasäästliku, efektiivse korruseplaaniga ja heas asukohas hoonete jaoks.
Allikas: BNS
Foto: Scanpix


authors: Reuters Scanpix

title: Zürichis rünnati moslemite palvemaja

maintext:
Šveitsis Zürichis tungis umbes 30aastane relvastatud kurjategija esmaspäeva õhtul islamikeskuse palveruumi ja hakkas palvetajaid tulistama, vahendab 20 Minuten Online.
Kolm palvetanud meest, 30-, 35- ja 60aastane, said haavata. Pärast tulistamist kurjategija põgenes. Mõni tund hiljem leidsid politseinikud islamikeskuse lähistelt surnukeha.
Algul ei olnud selge, kas laibal on seos tulistamisega. Teisipäeva hommikul kinnitasid uurijad, et surnu on sama mees, kes islamikeskuses kolme palvetajat haavas.
Rünnatud islamikeskuses käivad peamiselt Somaalia ja Eritrea taustaga sisserändajad.


title: "Jõulutunnel" lubab liikumispuudega inimestele kaht treeningsaali

maintext:
ETV heategevusprogramm "Jõulutunnel" oli eetris juba seitsmeteistkümnendat korda, sedapuhku koguti raha liikumispuudega inimeste tervisliku seisundi parandamiseks. Eile lõunaks oli annetustelefonide kaudu kogunenud üle 207 000 euro, soovijad said teha ülekande ka "Jõulutunnel 2016" partneri Eesti Liikumispuudega Inimeste Liidu (ELIL) annetuskontole.
Kui suur on annetuskontole kogutud summa, ei osanud liit veel öelda, sest pühade ajal ei pruugi teistest pankadest tehtud ülekanded liidu arvelduskontole edasi liikuda. Kogutud annetuste eest on plaanis avada kaks treeningusaali – üks Tallinnas ja teine Tartus – ja osta spetsiaalselt liikumispuudega inimeste vajadustele kohandatud liikumist treenivaid seadmeid. Mõlema treeningusaali sisustamiseks on vaja 230 000 eurot. Treeningusaalid teevad eriliseks pneumaatilised ehk suruõhul töötavad seadmed, mille raskust saab reguleerida lausa grammikaupa. Saali pääseb ja saalis saab liikuda ka ratastooliga.
"Liikumis- ja treenimisvõimalused on meile kõigile väga olulised, nii ka liikumispuudega inimestele. Paraku on nende treenimisvõimalused piiratud. Ratastoolis ei saa kasutada tavapäraseid jõusaaliseadmeid. Samuti ei saa treenida väga väikeste koormustega, nagu need inimesed sageli vajavad," vahendab uudisteportaal ERR ELILi rehabilitatsioonikeskuse juht Piret Vahula sõnu.
Raske sünnitraumaga erivajadustega inimesi treeniva Randel Peerna sõnul täitub "Jõulutunneli" abiga kümne aasta pikkune unistus. "Meil on liikumispuudega inimesi nii palju, kes saaks järjepideva treeningu oma tervist parandada. Meie ei saa võtta ära inimeselt puuet, aga saame teha nii, et puue ei sega elu," ütleb Randel, kes usub, et neis saalides saab olema professionaalne abi igale erivajadusega inimesele, kes tahab end treenida ja hästi tunda.
"Jõulutunnel" oli eetris jõulu esimesel pühal. Saatepäev algas kell 10, eetris oli mitu otsesaadet ühtekokku viis tundi. Otsesaatest käis läbi külalisi, kellega saatejuhid Piret Järvis ja Urmas Vaino rääkisid heategevusest ja aasta õnnestumistest, aga ka liikumispuudega inimeste probleemidest. Muu hulgas tõi "Jõulutunnel" vaatajate ette loo neli aastat tagasi ootamatult insuldi saanud Eesti Panga Nõukogu esimehest ja endisest peaministrist Mart Laarist. "Ma unistan sellest, et mind poleks tarvis enam järele vaadata, see oleks eriti mõnus," ütles Laar ja kinnitas, et see kõik vajab väga suurt tahtejõudu ja tööd.


title: Juhtkiri | Riigikohus ei peatanudki haldusreformi

maintext:
Riigikohtu otsus tunnistada kehtetuks seadusesäte, mille järgi antakse sundliidetavatele omavalitsustele ühinemiskulude katteks mitte rohkem kui 100 000 eurot, ei rõõmusta kindlasti kohtusse pöördunud valdu. Sundliitmisi see ära ei hoia ja poliitikuile jääb Eesti kaardi ümberlõikamise õigus alles.
Napilt alla nõutava 5000 elanikuga valdade põhihirm on, kuivõrd täpselt hakkab riik elanike arvus näpuga järge ajama. Loogiliselt võttes peaks põhikriteerium olema valla elujõulisus. Samas ei tohiks tehtavaid erandeid liiga palju olla. Võib mõista heal järjel omavalitsuse muret, kui talle võidakse sundliitmisega külge pookida kehval järjel vald, mille elu korraldamine ja ülalpidamine hakkab nõudma palju aega ja ressursse.
Kindlasti pole vähem mures ka sundliidetavate valdade elanikud, keda ähvardab vaeslapse suhtes kitsi ja kurja võõrasema juurde sattumine. Nii nende kui ka teiste valdade elanikke huvitab ju esmajärjekorras, milline saab nende elu olema uues vallas, kas korraldatakse näiteks ühistransport uude vallakeskusse või maakonnalinna, kui ühinemine muudab maakonnapiiregi?
Praeguse seisuga tõotab uus Eesti kaart välja nägema hakata nagu ebaühtlane lapitekk. Ühelt poolt on hiiglaslik terve Saaremaa-suurune vald, mille ühest otsast teise on linnulennult 100 kilomeetrit ning kus saart hakkavad topelt valitsema üks valla- ja üks maavalitsus. Teisal aga loodavad eraldiseisvana vastu pidada 5000 elaniku piirimail olevad, kui pindalalt väikesed vallad. Mõni linn jätkab iseseisvana, olles ümbritsetud suurvallast, mõni püüab aga naabrid alla neelata. Kuna pilt kipub väga kirjuks, siis kas poleks mõistlik 5000 elaniku kriteeriumi kõrval ka valla miinimumpindala määramine.
Omaette küsimus on, kuivõrd on vähemalt osa liitumiste motivaator vallaelanike huvide arvestamise asemel hoopis liitumise korral töö kaotavate vallajuhtidele makstavad hüvitised. Või kui valla eesotsas on riiakad või initsiatiivitud ühinemisvõimetud juhid, siis peab riik kupjana korda majja lööma tulema. Sundliitmine oleks siiski hoiatusmärk kohalikele elanikele, et piirkonna elu võib hakata alla käima. Riigi seisukohalt oleks tark jõuga liitmisest siiski hoiduda. Tarbetu vastasseisu tekitamise asemel aitaks pigem präänik soovitud tulemusteni jõuda.


authors: Kohtu Korrumpeernumist Näitab Korruptsioonikritegude Puudumine

description: Eesti vabariigi 100. sünniaastapäevaks korraldatud mängufilmikonkursil rahastuseta jäetud filmitegijad kaebasid Tallinna ringkonnakohtusse Tallinna halduskohtu otsuse, millega ei rahuldatud nende kaebust SA Eesti Filmi Instituut vastu.

title: Filmitegijad otsivad kohtust õigust


description: Eesti suurima muusikaküsitluse tulemused avalikustatakse reede keskpäeval algavas Raadio 2 mammutsaates.   Raadio 2 on aasta lemmiklugude valimist läbi viinud alates 1994. aastast, tänavused kuulajate kodu- ja välismaised TOP 40 lood mängitakse ette reedel kogu päeva kestvas otsesaates, saatejuhtideks Koit Raudsepp ja Erik Morna.   Aastahiti maraton kulmineerub piduliku auhindade üleandmisega vana raadiomaja vastremonditud I stuudios kell 20, kus lisaks võitjate tunnustamisele jagatakse ka Aasta Sündmuse, Aasta Demo, Aasta Uue Tulija ja R2 Toimetuse Lemmiku tiitlid.   Jälgi tabeli kujunemist Raadio 2 vahendusel või veebis r2.err.ee reedel alates kella 12-st.

title: Homme selguvad Raadio 2 aastahitid


title: Juhtkiri | Mööduv aasta nagu üllatusmuna

maintext:
2016 löödi plats puhtaks: suitsunurgas sündinud liit sotside esimehe Jevgeni Ossinovski ja IRLi juhi Margus Tsahkna vahel tõukas võimult 17 aastat koalitsioone moodustanud Reformierakonna, peaministriks sai Edgar Savisaare Keskerakonna esimehe kohalt tõrjunud Jüri Ratas, ja kümne presidendiaasta jooksul skandaale nagu postmarke kogunud Toomas Hendrik Ilves vabastas koha Kadriorus üllatuspresident Kersti Kaljulaidile. Aasta alguses veel tooni andnud ja 2016. aastat opositsioonis, välismaal või ühe jalaga kohtupingis lõpetavate poliitikute võimust kõrvalejäämine keerab Eesti elus kahtlemata uue lehekülje. Millega see täidetakse, on juba teiste teha.
Uus Keskerakonna juhitud valitsuskoalitsioon ei jätnudki õnne valamist saatuse hooleks: kiirkorras valminud ja kobarasse köidetult vastu võetud maksumuudatuste pakett rõõmustab küll korraks vähem tulumaksu maksvat madalapalgalist, aga võtab kütuse-, maagaasi- ja alkoholiaktsiisiga ning suhkru-, panga- ja teekasutusmaksuga selle raha meie kõigi taskust tagasi. Aga sellest juba lähemalt järgmisel aastal, sest jõustumisega tuleb oodata 2018. aastani. Kuidas aga üle elada terve aasta, kui piits on kõigile nähtaval, prääniku jagamisega tuleb aga oodata?
Ja ega konkurendidki maga – oravad valmistuvad aasta alguses valima uut ja elajalikumat esimeest, savisaarlastel on väljapressimiseks riigikogu hääled varuks, EKRE vasakvalitsusele vaevalt armu annab ning Vabaerakondki on varmas jagama kriitikat, kui isekeskis jagelemisest aega üle jääb. Kui halastamatu kättemaks tuleb, selgub juba tuleva aasta kohalikel valimistel. Mis üllatused on varuks jaanuaris ametivannet andval USA presidendil Donald Trumpil, Brexiti-kõnelusi juhtival Briti peaministril Theresa Mayl, liidukantslerit valivatel sakslastel ja presidenti valivatel prantslastel, seda me alles näeme.
Kuid üllatumiseks aega ei jää, sest protsesse tuleb juhtida. Selleks kohustab meid Euroopa Liidu eesistujamaaks olemine aasta teises pooles. Ja ega kodu kõrgete külaliste tulekuks veel päris valmis pole – Eesti kaardile haldusreformiga saanud uued jooned alles kuivavad nagu betoon Tallinna lennujaamaski.
Ei ole kerge see õnne õuele toomine. Aga millisel aastal oleks?


authors:
Stanislav Moškov
Oh Ja Ah

title: Stig Rästa: tütre sünd on minus esile toonud õrnemad toonid

maintext:
"See on minu elus toimunud arvatavalt suurim muutus – olen märganud endas õrnu toone, mis varem kuhugi kadunud olid," kirjeldab muusik Stig Rästa, kuidas pisitütre sünd kahe kuu eest tema elu on muutnud. "Kogu oma õrnuses on meie Lumi peaasjalikult minu süles, sest minu esmatöö ongi väiketütre magama laulmine – mul tuleb see arvatavalt paremini välja kui teistel."
Jah, meie eurolaulikul Stig Rästal on vedanud mitu korda. Kõigepealt selle poolest, et vanemad on kinkinud oma pojale särava lauluhääle. Kindlasti ka seepärast, et Stigi ema Ülle on lasteaias muusikakasvataja. Ning sellegi poolest, et nüüd on eurolava asemele vähemalt ajutiselt tulnud kahekuune Lumi oma tahtmistega, millest üks kõige tungivamatest on katkematu laulujupp kõrva ääres. Selle autoriks on tavaliselt ta oma isa.
Nendest lauludest 13 on saanud Stigi esimeseks laste karaokeraamatuks "Tõeline muinasjutt", mida ta nädalavahetusel koos ema Üllega esitles. Eelkõige just kõige väiksematele lugejatele.
Stig teatas kohe hakatuseks, et "Tõeline muinasjutt" on tegelikult kahe inimese nägemus näljasest jõuluvanast ja sellest, kuidas ning mis imeroogadega tema kõhtu õnnestus täita. Nimelt said tema unelaulud väikese Lumi äiutamiseks juba ammu otsa ja viimane aeg on läinud improvisatsioonide tähe all. Luuletaja rolli võtnud aga endale peaasjalikult ema, mõned viisijupidki on temalt pärit.


authors:
Tairo Lutter
Viktor Burkivski
Kroonika
Tiina Kõrtsini
Kristjan Lepp Kroonika
Kahju
Kah Paar Sõna

description: Eestlaste poolt palavalt armastatud näitlejatepaar Priit ja Evelin Võigemast lahutavad 11 aastat kestnud abielu.

title: AASTATEPIKKUNE ARMULUGU SAI LÕPU: Priit ja Evelin Võigemast lahutavad abielu


description: Väidetavalt Eesti halvimaks telesarjaks valitud komöödiasarja "Kellapid" hooaja viimane osa jõuab täna TV3-e ekraanile.

title: Väidetavalt Eesti halvima telesarja "Kellapid" viimane osa on eetris täna


authors: Afp Scanpix

description: Rinnakas Mariah Carey näitas oma väärtuslikku rinnapartiid telesaates, kus tõenäoliselt paljude vaatajate pilgud vaid staari büstil olidki.

title: DIIVA RINNAD: Mariah Carey büst ei mahtunud telesaates rõivastesse ära...


authors:
Loen Pealkirja....
Mühab Ka Ilma Reklaamita.
Virulased Hoiavad Kokku
Eesti Kodanik

title: Pea pooled Lääne-Virumaa müügikohad ei küsi noortelt alkoholi ostes dokumente

maintext:
Müüjad, kes dokumenti ei küsinud tõid vabanduseks erinevaid põhjuseid: „Ma just oleks dokumenti küsinud“ (noorel oli pangakaart juba makseterminalis), „Ma tavaliselt küsin dokumenti“, „Ma arvasin, et sa oled vanem“, „Ma vaatasin, et asi on kahtlane ja seepärast ei küsinud“.
Ettevõtmise eestvedaja Lääne-Viru maavalitsuse tervisedendaja Kaidy Aljama selgitas, et 55% ehk 33 müügikohas küsiti isikut tõendavat dokumenti ja 45% ehk 27 müügikohas dokumenti ei küsitud. Tema sõnul ei tulnud erisust välja maa ja linna poodide vahel, samuti lahja ja kange alkoholi ostmisel.
Pea pooled Lääne-Virumaa müügikohad ei küsi noortelt alkoholi või tubakat ostes dokumente Lääne-Virumaa Tervisenõukogu koostöös Lääne-Virumaa Noortekoguga viis nelja päeva jooksul kuuekümnes erinevas Lääne-Virumaa müügikohas läbi alkoholi ja tubakatoodete testostmise, millest selgus, et pea pooled müügikohad ei küsi noortelt taoliste ostude puhul vanust tõendavat dokumenti.
Selgus ka, et kõige lihtsam on alaealisel alkoholi ja tubakatoodet kätte saada tanklates ja kõige keerulisem suures kaupluses. „Tanklates üldjuhul dokumenti ei küsita (80%), väikestes kauplustes ei küsita 36% tõenäosusega, keskmise suurusega poodides 45% tõenäosusega ja suurtes poodides 20% tõenäosusega,“ märkis Aljama.
Aljama sõnul tunnistavad ka noored ise, et alkoholi või sigarette on väga lihtne alaealisena kätte saada. „Tavaliselt minnaksegi ise ostma, sest dokumenti ei küsita või lastakse osta vanemal sõbral, võõral, lapsevanemal või kasutatakse vale dokumenti. Eriti lihtne on noorte sõnul alkoholi osta õhtusel ajal tanklatest, kus müüakse kaupa luugi kaudu“.
Edukad tesostmised, kurvastav tulemus
Testostmine viidi läbi üle maakonna erinevates kioskites, tanklates ja poodides ning see toimus Lääne-Virumaa Tervisenõukogu, Tervise Arengu Instituudi ning Rakvere politseijaoskonna teadmisel ja toel. Kaup, mida Lääne-Viru Noortekogu napilt täisealiseks saanud ja väljanägemiselt väga noored üritasid osta, oli lahja alkohol (siider, õlu), kange alkohol (viin, rumm) või sigaretid.
Sageli osteti lahjat ja kanget koos, mõnikord lisati ka tubakas. Kaup lasti kassas läbi lüüa ning kogu ostuprotsess kestis maksmiseni ning seejärel noor ütles, et tegemist on testostuga.
Vastavalt sellele, kuidas müüja käitus, sai ta meeldetuletuskaardi dokumendi küsimise kohta „Küsi alati noortelt alkoholi- ja tubakatoodete ostmisel dokumenti“ või tänukaardi „AITÄH, et küsid noortelt alkoholi- ja tubakatoodete ostmisel dokumenti“ ning väikese meene.
Kuigi testostmise käigus tuli ette huvitavaid juhtumeid, kus lubati kutsuda politsei või helistati järgmisse kohalikku kauplusesse ning hoiatati testostmise eest, siis selgitas Aljama, et selle ettevõtmise eesmärk oli näha, milline on maakonna hetkeseis alkoholi kättesaadavusega.
Operatsioon läheb kordamisele
„Eesmärgiks ei olnud müüja karistamine või sildistamine, vaid ikka ettevõtete ja ka ühiskonna hoolivuse ja ühiskondliku vastutustunde suurendamine,“ kommenteeris tervisedendaja, täiendades, et sarnast testostmist on plaanis järjepidevalt korrata. Lääne-Virumaal on 10-24 aastaseid noori Statistikaameti andmetel käesoleva aasta 1. jaanuari seisuga 6853.


authors:
Fotokollaaž
Liis Lemsalu
Jake Farra
Laura Põldvere
Pressimaterjal
Koit Toome
Rasmus Rändvee
Mart Vares
Brian Ziff
Anete Palmik

description: 2017. aasta “Eesti laul” tõotab tulla põnevam ja pingelisem kui kunagi varem – võistlustules on mitu juba Eurovisionil käinud lauljat ja kamaluga neid, kes varem “Eesti laulul” kõrgeid kohti saavutanud.

title: SUUR ÜLEVAADE | “Eesti laulu” teine poolfinaal: Kerli Kõiv, staarisaate kasvandikud ja mõni uus tulija

maintext:
Staarisaatest tuule tiibadesse saanud Liis Lemsalu on võistluses tagasi ning sedapuhku looga “Keep Running”, mille sõnad ta on ise kirjutanud. Liis ütleb, et jooksmisest see lugu ei räägi. “See on kõigile teada teema, milleks on üks või mitu inimest, kes on meie eludes alati olemas. Need on inimesed, keda oleme alati valmis aitama. Justkui armastus, mis ei vaja mingit kompenseerimist, vaid tuleb siiralt,” selgitab Liis oma loo sisu. Lemsalu ütleb, et on võistluses tagasi, sest “Eesti laul” on paratamatult kõige suurem väljund, kus oma uut muusikat tutvustada. “Ma tahan tagasi tulla ka seepärast, et need inimesed, kes on kulisside taga, loovad väga hea tunde ja alati on hea meel siia tagasi tulla.”
Liis Lemsalu (Jake Farra)
Koit Toome ja Laura Põldvere: koos on julgem
Tänavu on võistlustules ka üks eriti vinge superduo – Koit Toome ja Laura Põldvere. Mõlemad on Eurovisionil juba käinud, Koit soololauljana ning Laura ansambli Suntribe koosseisus. Neljal korral on Laura soolona aga “Eesti laulul” napilt võidust ilma jäänud. Koit usub, et koos on võistluses julgem. “Mul on küll üksi esinemise kogemus olemas, kuigi tunne on, nagu see oli eelmises elus,” ütleb Koit, kes käis Eurovisionil pea 20 aastat tagasi. “Usun, et see, et me Lauraga nüüd koos oleme, lisab loole vürtsi.” Laura ja Koit said kokku läbi Sven Lõhmuse, kellega mõlemad väga kaua koostööd on teinud. Lugu “Verona” hakkas Lõhmuse peas tööle kui mees istus Veronas Romeo ja Julia mälestusmärgi ees ning veini jõi. Laura sõnul on tegemist ääretult romantilise looga. “Tänapäeva läänemaailmas inimestel on kiire, aga vaatamata sellele see armastus, Verona – Romeo ja Julia lugu, on ja alati jääb.” Seda, kuidas nende lavasõu poolfinaalis välja nägema hakkab, pole veel täpselt paika pandud – tiimiga on küll mõtteid vahetatud, kuid veel on Koidu ja Laura arvates sellest vara rääkida.
Laura Põldvere (Pressimaterjal)
Koit Toome (Pressimaterjal)
Rasmus Rändvee: olen mingis mõttes juurte juures tagasi
Teine teises poolfinaalis võistlev staarisaate võitja Rasmus Rändvee ütleb, et on viimasel ajal veetnud oma päevi nii, et istub hommikul kell 8 kitarri või klaveri taha ja hakkab muusikat kirjutama. Oma võistluslooga “This Love” on ta enda sõnul justkui juurte juures tagasi – Rasmus alustas soololauljana, tegi vahepeal bändi Facelift Deer – mis läks lahku, sest liikmed õpivad kõik erinevates maailma otstes – ja nüüd laulab taas üksi. Lugu sündis “Eesti laulu akadeemias”. “Ma läksin ühte tuppa inimestega, kes olid minu jaoks suured lapsepõlve eeskujud, nende seas näiteks Ewert Sundja ja Bert Prikenfeld,” räägib Rasmus ja ütleb, et lugu sündis väga loomulikult. “Kõik lõpetasid üksteise lauseid ja nagu filmis, kus muusika hakkab mängima, kõik läheb hästi sujuvalt, see oli isegi pisut nagu näideldud lookirjutamine.” Õige pea võib Rasmus Rändvee sõnul oodata ka tema muusikaga plaati, kuna tal on praeguseks sahtlisse kirjutatud sadu lugusid.
Rasmus Rändvee (Mart Vares)
Kerli Kõiv: minu lugu räägib kaksikleekide armastusest
Ameerikas laineid lööv Kerli Kõiv oli võistluses osaline ka mullu, kui tema kaasautorluse tulemusena sündis Cartooni lugu “Immortality”. Tänavu võistleb Kerli aga ise ning looga “Spirit Animal”, mis on sündinud tema ja Brian Ziffi koostöös. Kerli ütleb, et on nüüd “Eesti laulul” osalemiseks valmis. Varem polnud lihtsalt õige aeg. Lugu räägib kaksikleekide armastusest. “Kaksikleegid on need inimesed, kes on kahes erinevas kehas, aga jagavad ühte hinge.” Selle kõige ümber tahtis ta luua abstraktse ja unenäolise maailma, mille inspiratsiooniks hingeloom sai. “Loo sõnades on väga palju kujundeid ja loomi, näiteks on seal valge tiiger ja hunt, kes on mõlemad minu hingeloomad.” Seda, kas lugu on kellelegi kindlalt pühendatud, Kerli ei avalda. Loo salm oli Briani arvutis juba ammu olemas, refrään sündis Eesti metsas. Loo timmisid Kerli ja Brian kokku meili teel.
Kerli Kõiv (Brian Ziff)
Daniel Levi: laulan oma vennast ja tema pruudist
Mullu looga “Burning lights” “Eesti laulul” napilt teiseks jäänud Daniel Levi on samuti tagasi, sedapuhku looga “All I Need”. Daniel kirjutas selle suvel, kui läks kitarriga oma sõber Ago Teppandi juurde ja mängis talle selle ette. “Ago vahepeal häälitseb ja siis ei saagi aru, kas talle meeldib või mitte. Ma mängisin, ta häälitses ja ma ei saanud aru, kas see on hea või ma olen puusse pannud. Siis ütles ta, et see on võib-olla üks parimaid lugusid, mis ma üldse kunagi kirjutanud olen,” räägib Levi. Seda, milline on loo sisu, Daniel veel ei avalikusta, kuid tunnistab, et see räägib tema vennast Joshuast ning tolle pruudist. “Seal taga on üks väga ilus ja liigutav lugu.” Oma venna armuelust Danieli sõnul veider laulda ei ole. “Hästi armas on.” Daniel räägib veel, et nende kõlapilt bändis on pisut muutunud. “See on katsetus, milline meie uus kõla olla võiks. On akustilisi instrumente, aga sisse toodud ka värskeid saunde.”
Daniel Levi (Anete Palmik)
Alvistar Funk Association laulab väljamõeldud haldjakeeles
Ansambli Alvistar Funk Association lugu “Make Love, Not War” on kirjutatud haldjakeeles, mille vahele on pikitud palju erinevate riikide nimesid. Lauljatar Inga Kaare ütleb, et ega ta ei teagi veel, kuidas elavas esituses tal kõik need nimed pähe jäävad. “Olen isekeskis proovi teinud ja haldjakeele vahele neid riike öelda ei ole lihtne.” Kõik lood, mida Inga bändiga teeb, on tema sõnul haldjakeeles. “”Eesti lauluks” oleme vahele pannud ka 52 sõna, millest saavad kõik aru,” ütleb Inga. Neist 47 on riikide nimed, lisaks muidugi ka loo pealkiri. Haldjakeel on Inga enda väljamõeldud. “See on mingi muster, mis mingi moment jookseb ja see on alati erinev.” Kuidas lahendataks olukord aga Eurovisionil, kus tuleb lood ju ära tõlkida? “Selleks peab olema haldjas. Kuna me haldjad pole, siis seda tõlkida ei saa.” Loo teine autor Margus Alviste ütleb, et loo sõnum annab edasi seda, et inimest on inimeste hullusest väsinud. “Meil sai ka villand ja mõtlesime, et tuletame meelde vana tõe, et armastage, mitte ärge sõdige.” Margus ja Inga leidsid teineteist Facebookist.
Alvistar Funk Association (Margus Vilisoo)
Ian Karell: laulan oma raskustest Ameerikast Eestisse tulemisel
Loo “Sounds Like Home” tegemisel said kokku Ian Karell ja ansambel Close To Infinity. Iani isa vanemad on pärit Eestist, mees ise on sündinud Ameerikas, kuid elab juba 8 aastat Eestis. Nende võistluslugu räägibki Iani Eesti loo. “Sellest, miks ja kust ma siia tulin, millised raskused mul Eestis olid ja miks Eesti nüüd mu kodu on,” paljastab Ian, kes töötab põhikohaga Tallinna Euroopa koolis inglise keele ja kunstiõpetajana. Johannes Knter ansamblist Close To Infinity ütleb, et nad said Ianiga kokku, kuna jagavad prooviruumi. “Ian tuli meie juurde jutuga, et ta teeb erinevate Eesti artistidega muusikat. See lugu meile mõlemale meeldis ja otsustasime koos edasi minna.” Muide, Ian osales “Eesti laulul” ka mullu, kui oli laval koos laujatar Kéaga. “Olla Saku suurhalli laval nii paljude inimeste ees oli super kogemus. See aasta ma vähemaga ei lepi,” muigab ta.
Close to Infinity feat. Ian Karell (Angela Rääk)
Almost Natural: näeme praegu vaeva oma lavaesitusega
Ansambel Almost Natural koosneb kahest võõrapärase nimega noormehest – Anis Arumetsast ning Amiran Gorgazjanist. Amirani isa kasvas Gruusias, noormees ise Põlvas. Anise ema on pärit Tadžikistanist ja isa Eestist. Loo sünni juures olid kambas veel ka heliloojad Londonist – Noah McNamara ja Willie Weeks. “Noah nägi Facebookis meie prooviruumi videot ja küsis, kas tahaksime koostööd teha, et “Eesti laul on tulemas,” räägib Anis. Siis saatis Noah kuttidele mõned looideed, neile jäi kõrva “Electric” ja seda hakati edasi arendama. Nüüd võistlevad Anis ja Amiran “Eesti laulul”. Konkreetseid tulevikueesmärke pole kutid omale paika pannud. “Mida kaugemale, seda parem,” ütleb Anis. Lõdvad nad kindlasti ei võta ja ütlevad, et näevad praegu väga palju vaeva oma lavaesitusega.
Almost Natural (Jaalika Lokotar)
Ansambel Antsud sai nime Tammsaare romaanist
Ansambel Antsud on võistlustules looga “Vihm”. Bändiliikme Aile sõnul on vihma mõeldud laulus kui puhastustuld. “Eesti rahvas ka ju omal ajal sai lauldes vabaks, kõik see muusika on ka nagu vihm – ta voolab. Praegust ühiskonda ja maailmapilti vaadates mulle tundub eelkõige, et maailm vajaks uuesti seda vihma, mis ühendaks ja peseks puhtaks selle maailma,” ütleb Aile Alveus-Krautmann. Nimi Antsud pärineb Tammsaare romaanist “Põrgupõhja uus Vanapagan”, mille kaudu kirjanik ühiskonda kritiseerib. “Ants on väga kaval, manipuleeriv ja tänapäeva inimeste iseloomuomadustega. Seega ühest küljest on nimi pärit seal romaanist, teisest küljest on tegu vana ja väärika nimega,” ütleb bändiliige Karl ja lisab, et ühele rahvamuusikakollektiivile sobib selline vana ja väärikas nimi väga hästi.
Antsud (Siiri Kumari)
Angeelia teeb koostööd Andres Kõpperiga


authors:
Youtube
Kõride Läbilõikamine
Miski Ei Klapi Vist

title: Twitterisse postitava Aleppo tüdruku ema: "Maailm, miks sa vaikid?"

maintext:
Aleppost Twitterisse postitusi tegeva Bana Alabedi ema on teinud täna ahastava sissekande, milles tunnistab, et nende hirm antud olukorras on tappev.
"Kallis maailm, siin käib intensiivne pommitamine. Miks sa vaikid? Miks? Miks? Miks? Hirm tapab mind ja mu lapsi. Fatemah," kirjutas naine.
Täna hommikul pidi toimuma tsiviilisikute evakueerimine sõjakoldest, kuid siiani pole lahkunud mitte ükski buss, mis selleks tarbeks kohale toodi. Linnas käib massiline pommitamine ning sotsiaalmeediasse tehakse ahastavaid postitusi, kus jäetakse hüvasti lähedaste ning maailmaga.
Dear world, there's intense bombing right now. Why are you silent? Why? Why? Why? Fear is killing me & my kids. - Fatemah # Aleppo
U guess it's goodbye..
Thanks all who stand for us and pay for us.
But it's almost over and they are just hours away of killing us


authors: Panthermedia Scanpix

description: Jäär

title: PÄEVAHOROSKOOP: pühapäev, 11. detsember

maintext:
Sul on raske leppida teisejärgulise rolliga. Mistõttu püüad mängida mängu, kus panused on väga kõrged – vähemalt su enda suhtumistes. Ürita asju rahulikumalt võtta!
Kuu liigub Sõnni märgis. Asjade-esemete ning ostu-müügi tasandil on tunda ehk kerget pidurdust ja mõõnahetke. Kuid emotsionaalsemat laadi suhted peaksid täna hästi tuure üles võtma. Vajad usalduslikku kontakti.
Kaksikud
Kui oled kunstnik, luuletaja või niisama boheemlane, koged arvatavasti põnevaid vibratsioone. Loodetavasti ei taba inspiratsioonipalang sind siiski mitte autoroolis.
Vähk
Kui su koduses majapidamises valitseb suur segadus, siis täna on just see päev, mil suudad väga efektiivselt ja kiiresti korra majja lüüa.
Lõvi
Sinus peituv energia on küll tugev, kuid Päikese ja Saturni ühenduse tõttu raamidesse surutud. Seega tunned end ebamugavalt, kuna sinu soov tegutseda ei pruugi leida sobivat väljundit.
Neitsi
Tead, et oled ise oma saatuse sepp ja õnne valaja. Parim päev suuremaks vaimseks pingutuseks, eriti võõrkeele õpingute alustamiseks. Ka reisile minek ja raamatute ostmine on täna soositud.
Kaalud
Põnev päev neile, kes rohkem suhtlevad ja avalikes kohtades viibivad. Sest sellises paigas võid kohata kedagi, kes sul pea täitsa segi ajab. NB! Ei tohiks liiga palju joovastavat kraami pruukida.
Skorpion
Tunned end kui teises nooruses – oled üllatavalt spontaanne ja valmis isegi riskima – mis pole just sinu tüüpiline omadus! Mine kindlasti seltskonda, sest oma toa tapeedimustri imetlemine ei ole just kütkestav tegevus.
Ambur
Kui ilm vähegi lubab, siis mine loodusesse või lihtsalt kusagile kaunisse või hea auraga paika. Praegu on võimalik kõigele sellele, mis on sulle tähtis, anda suurem kõlapind ka teiste jaoks.
Kaljukits
Hetk võib luua kummalisi situatsioone inimsuhete liinis. Keegi võib püüda sinu nõrkusi enda huvides ära kasutada. Ning kui su tegevus pole olnud tasemel, võivad välja lüüa selle tagajärjed.
Veevalaja
Hetk sobib selleks, et koos oma partneriga midagi põnevat ja originaalset ette võtta. Keegi võib sulle välja pakkuda mõne idee, mille üle tasuks mõelda. Tavalised asjad paistavad huvitava nurga alt.
Kalad


authors: No Arvatavasti Kõik Turistid.Surevad Demokratia Toomise Eest

description: Jordaanias Karaki linnas toimusid täna mitmes eri kohas rünnakud, mis päädisid 14 turisti pantvangi võtmisega linna lähistel asuva keskaegse kindluse varemetes. Rünnakutes hukkus seitse inimest.

title: VIDEO JA FOTOD | Terroristid võtsid Jordaanias pantvangi 14 turisti, seitse inimest hukkus tulevahetuses


description: Valmistamisaeg: vähemalt 2 tundi.

title: Mooritud ulukiliha kartulipüreega - neljale


description: Ukraina ülemraada saadik Nadia Savtšenko (35, pildil) tutvustas Lvivis opositsiooniliikumist RUNA, millest tulevikus saab partei, vahendab Bild Online.

title: Nadia Savtšenko asutas Ukrainas opositsiooniliikumise RUNA


description: Aastavahetusel on taksosaamine enamasti muret valmistav ja aega nõudev tegevus. Nüüd segavad vett ka seadustega reguleerimata sõidujagamisteenused Taxify ja Uber.

title: Taxify ja Uber kavandavad uusaastaööks hinnatõusu


description: Itaalia jäi lõppeval nädalal ilma peaminister Matteo Renzist, kelle algatatud rahvahääletus põhiseaduse reformimiseks lõppes krahhiga. Temast sai itaallaste David Cameron. Viimane pani

title: Itaalia poliitiline popstaar Beppe Grillo krillib vastastega rõõmuga

maintext:
Itaalia president Sergio Mattarella alustas reedel parteidega konsultatsioone, et leida lahendus riigi kriisist väljaviimiseks. Peaasjalikult on nüüd Itaalia ees kolm-neli varianti, kuidas sündmused võiksid edasi areneda.
Nii võidakse moodustada tehniline valitsus, seesuguseid on pärast Teist maailmasõda olnud Itaalias küllaltki tihti. Põhiliselt tähendab see, et valitsuse etteotsa määratakse parteitu, kuid autoriteetne ja lugupeetav juhtimiskogemusega inimene.
Pole välistatud ka, et praegune valitsuskoalitsioon jätkab valitsemist, sest neil on mõlemas parlamendikojas enamus kohti. Lihtsalt valitakse uus peaminister ja veetakse korraliste valimisteni välja. Seda varianti peetakse üsna ohtlikuks, sest nii võib poliitiline kriis veelgi süveneda.
Samuti on kõne all erakorraliste parlamendivalimiste korraldamine, mis võivad kõige varem toimuda juba tuleva aasta veebruaris. Ka korraliste valimisteni pole enam kuigi palju aega – need peaksid aset leidma 2018. aasta veebruaris. Uute valimiste tulemusel kujuneb arvatavasti erinevalt praegusest hoopis teistsugune valitsuskoalitsioon, sest sellesse võib hakata kuuluma ka opositsiooniline ja ülipopulaarne Viie Tähe Liikumine.
Samas tuleb pidada silmas asjaolu, et kuigi peamised opositsiooniparteid olid ühiselt Renzi referendumi vastu, pole nende omavahelised suhted sugugi head. Võib koguni öelda, et nad kisklevad omavahel. See aga omakorda võib opositsioonile valusasti kätte maksta.
KRILLIJAD: Viie Tähe Liikumise juhtfiguurid: keskel liikumise asutaja ja juht Beppe Grillo (68). Temast vasakul saadikutekoja aseesimees Luigi Di Maio (30) ja paremal Rooma linnapea Virginia Elena Raggi (38). (Reuters / Scanpix)
Populistlik liikumine trügib võimule
Opositsioonilise Viie Tähe Liikumise (MoVimento 5 Stelle, M5S) asutas Beppe Grillo koos ärimees Gianroberto Casaleggioga 2009. aastal. Liikumise ideoloogilise aluse moodustavad populism, keskkonnateadlikkus, ökologism, e-demokraatia, otsedemokraatia, euroskeptitsism, tasaareng, protektsionism, antikorruptsioon, antipartokraatia jne.
Protestiliikumine muutus aasta-aastalt üha populaarsemaks ja 2013. aasta parlamendivalimistel võideti parteide hulgas koguni kolmas koht (saadi 25,56% häältest). Kuid sellega M5Si edusammud ei piirdunud: tänavu juunis valiti esimese naisena Rooma linnapeaks 38aastane Virginia Elena Raggi, kes on Grillo liikumise liige. Tänavu juunis sai ka Torino linnapeaks M5Si liige – 32aastane Chiara Appendino. Nende naiste edu võib tähendada seda, et järgmistel parlamendivalimistel – toimugu need 2018. aastal või ennetähtaegsetena varem – on Grillo liikumisel suur võimalus edestada kõiki teisi parteisid. Eri andmete järgi toetab Viie Tähe Liikumist vähemalt 30% itaallastest.
Huvitaval kombel on Beppe Grillo kuidagi tagaplaanile jäänud ja pole oma liikumise edusammude najal ühelegi tähtsale ametikohale pretendeerinud. Isegi parlamenti pole ta läinud. Ajakirjanikud on temaga rääkinud ka teda ähvardavast peaministrikohast, kuid seni pole ta eriti suurt innustust ka selles asjas üles näidanud. Grillo on mitu korda teatanudki, et mingisse riigiametisse ei plaani ta asuda.
Kui aga M5S peaks tõesti valimised võitma ja endale peaministrikoha saama, siis võiks valitsust juhtima hakata 30aastane M5Si liige Luigi Di Maio, kes on praegu saadikutekoja aseesimees. Just Di Maio on viimasel ajal kõrvuti Grilloga väga aktiivselt tegutsenud ja näiteks arvukalt intervjuusid andnud.
Pärast referendumi tulemuste avalikustamist teatas Di Maio, et lüüa sai valitsev seisus ja selle kõrkus. "Homme hakkame tööle, et luua viie tähe valitsus, kuhu me kavatseme kutsuda vabu inimesi, kes selleks soovi avaldavad," rääkis Di Maio.
"Ciao, Renzi!"
Kui Grillo poliitikutee alguses nimetasid kogenud oponendid-poliitikud teda mõnitavalt ja üleolevalt klouniks ja tolaks, siis pärast suurt edu 2013. aasta valimistel hakati teda kutsuma hoopis kõige ohtlikumaks inimeseks Euroopas.
Väga sageli on Grillot võrreldud Benito Mussoliniga – näiteks 2013. aastal pühendas ajakiri The Spectator kahe itaallase sarnasusele pika artikli. Viimasel ajal on tal uus hüüdnimi – Itaalia Trump. Muide, Donald Trumpi võit ja Hillary Clintoni kaotus oli igati meelepärane Grillole, kes nimetas seda päratu suureks asjaks maailma tagumikus.
Seevastu ei kuulu Beppe Grillo lemmikute hulka Matteo Renzi, kes püüdis põhiseadusreformiga parandada ja korrastada seisu riigis, muuta parlamendi ülesehitust ja lihtsustada valimissüsteemi, kuid rahvas polnud sellega päri. Renzi tunnistas referendumi kaotusega isiklikku lüüasaamist ja astus peaministri ametist tagasi. Grillo rõõmustas Renzi lahkumisavalduse üle kogu südamest ja siiralt ning kutsus üles kohe korraldama ennetähtaegseid valimisi. Just uute valimiste korraldamine on Grillo üks põhinõudmisi. "Ciao, Renzi! Demokraatia on võitnud! Kõige suuremad võitjad on itaallased!" kirjutas Grillo oma liikumise veebilehel.
Oma kõige suuremaks vaenlaseks on Beppe Grillo kuulutanud aga teise opositsiooniliidri, Silvio Berlusconi, keda ta on nimetanud korrumpeerumise ja onupojapoliitika musternäiteks, aga ka kõndivaks laibaks.
Veel on Grillo alati jälestanud Euroopa Liidu bürokraate, kelle kohta on ta omal ajal ette kandnud humoorikaid monolooge. Oma kõnedes sarjab Grillo ehk kõige rohkem Saksamaa kantslerit Angela Merkelit, kuid oma osa saavad teisedki välismaa poliitikud.
Tegelikult on Grillo eesnimi Giuseppe Piero, kuid laiemalt on ta tuntud lühikese hüüdnime Beppe järgi. Ta on väikevabrikandi ja pianisti poeg, kes õppis mõnda aega ülikoolis raamatupidamist, kuid tema venna sõnul meeldis Beppele juba lapsena klounikostüümi pugeda, kontserte anda ja esinemisi korraldada. Oma kutsumust järgides jättis Grillo õpingud pooleli ja töötaski mõnda aega teatris ja televisioonis, saavutades koomiku ja telestaari kuulsuse. Eriti populaarseks sai ta 1990. aastate algul oma satiiriliste monoloogidega, milles irvitas poliitikute, pankurite, ametnike ja Itaalia elustiili üle.
Grillo tohutu populaarsuse taga on tema suur aktiivsus internetis. Ta peab põhjalikku blogi (http://beppegrillo.it), kus avaldab materjale üleilmastumisest, alternatiivenergiast, uutest tehnoloogiatest, aga samuti laeb üles oma artikleid ja esinemiste videoid. Seejuures uuendab ta oma blogi iga päev. Kuna Grillo blogi ilmub itaalia keele kõrval ka inglise ja jaapani keeles, siis on see populaarne kogu maailmas. Iga päev loeb Grillo blogi üle miljoni inimese. Grillo paljud postitused kutsuvad esile viha ja nördimust nii Itaalias kui ka välisriikides ja eeskätt poliitikute seas, kellega Grillo krillib kõige parema meelega. Ta on kirjutanud näiteks nii: "Me saadame oma prügi ümbertöötlemiseks Saksamaale. Palun saatke ka meie poliitikud sinna!"
Grillole pole kunagi miski püha olnud. Kui ta kord kritiseeris teravalt omaaegset peaministrit Bettino Craxit, siis pärast seda sattus ta musta nimekirja: teda ei kutsutud enam esinema riigitelekanalitesse ja tema lepinguid tühistati. Kuid see oli Grillole tegelikult hoopis kasuks: kui peatselt sai Craxi korruptsioonisüüdistuse, siis Grillo sai valitsuspoliitikute paljastaja kuulsuse. Ajakiri Time nimetas Grillot tema eduka korruptsioonivastase võitluse eest Euroopa kangelaseks.
Täht "V" sõnas "moVimento" ja Grillo liikumise logol tähistab otsesõnu "perse saatmist". Seda väljendit on Grillo ka varem kasutanud: nii korraldas ta 2007. ja 2008. aastal kaks massilist V-päeva (Vaffanculo-Day ehk V-Day; rahvusvahelises plaanis tähendab V-Day loomulikult võidupäeva), millega saatis kogu Itaalia valitsuse heasse pimedasse kohta. Grillo luges tollal tribüünilt ette altkäemaksuvõtjate poliitikute nimesid ja teda oli kogunenud kuulama sadu tuhandeid inimesi. Need olid esimesed massiüritused Itaalias, mis olid organiseeritud blogide ja sotsiaalvõrgustike abil.
Ei seedi kurjategijaid
Grillo on väga aktiivselt võidelnud selle eest, et Itaalia parlamendist eemaldataks seal istuvad pätid, kaabakad, kurjategijad. Ta on avaldanud isegi nimekirju parlamendisaadikutest, kes on süüdi mõistetud. Grillo hinnangul on Itaalia parlamendis vähemalt sadakond kurikaela.
Samas pole naljakal kombel ka Grillo ise puhas poiss. Tema süül toimus 1981. aastal ränk liiklusavarii, milles hukkus abielupaar koos lapsega. 1988. aastal tunnistati Grillo süüdi tahtmatus tapmises ja talle mõisteti tingimisi karistus.
2013. aastal pani Grillo internetti üles ametliku pakkumise kõigile, kes sooviksid mõnda aega elada tema luksusvillas, mis asub Marina di Bibbona kuurortlinnas. Ta küsis kuuüürina 14 000 eurot. Kuigi Grillo suhtleb ajakirjanikega tavaliselt väga avameelselt ja meelsasti, siis sel teemal ta eriti vestelda ei tahtnud. Ta vaid teatas, et erinevalt teistest on ta harjunud teenima elatist ausal teel.
Grillo on kirglik euroskeptik, kes pole välistanud Itaalia lahkumist Euroopa Liidust ja liiri taastamist. Kui tema liikumine peaks võimule saama, pole võimatu Brexiti-laadse referendumi korraldamine.
Ta on maruvihane näiteks selle peale, et Itaalias müüakse Prantsusmaalt pärit piima ja juustu. "Te püüdke müüa Hiina terast USAs. See on võimatu! On aeg tunnistada, et me oleme omadega plindris ja inimesed peaksid ise oma kursi valima. Mina oleksin valmis riiki juhtima kas või alates homsest," on ta öelnud.
Miks viis tähte?
Viis tähte tähistavad Viie Tähe Liikumise (M5S) jaoks viit tähtsat teemat, kuid milliseid täpselt, selles pole eri allikad praegu enam ühel meelel. Nii on neid tähti mõnikord kogunenud rohkem kui viis, kuid sagedamini nimetatakse järgmisi teemasid: puhas joogivesi, säästev transport, jätkusuutlik areng, ligipääs internetile, keskkonnakaitse, taastuvenergia. Mõnikord on M5Si liidri Peppe Grillo seisukohti ja vaateid hakatud tähistama sõnaga krillism.
Miks viis tähte? (Reuters / Scanpix)
Kuidas parteid suhtusid referendumisse?
Ei-parteid ehk võitjad
(peamiselt opositsiooniparteid, mille hulgas võib
olla tulevasi koalitsioonipartnereid)
Viie Tähe Liikumine (MoVimento 5 Stelle) –
juht Beppe Grillo
Edasi, Itaalia! (Forza Italia) – juht Silvio Berlusconi
Põhjaliiga (Lega Nord) – juht Matteo Salvini
Itaalia Vasakpoolsed (Sinistra Italiana) –
juht Nicola Fratoianni
Itaalia Vennad (Fratelli d’Italia) – juht Giorgia Meloni
Konservatiivid ja Reformaatorid
(Conservatori e Riformisti) – juht Raffaele Fitto
Jah-parteid ehk kaotajad
(peamiselt valitsusparteid)
Demokraatlik Partei (Partito Democratico)
Uus Paremtsentrum (Nuovo Centrodestra)
Liberaalrahvalik Allianss Autonoomia Eest
(Alleanza Liberalpopolare – Autonomie)


title: GALERII I Drag-queenid, kohalikud kuulsused ja ohtralt paljast ihu! Uus geiklubi avas uksed

maintext:
„Lilleke, mis sa siin õitsed,“ hõikab keskealine mees baarileti ees seisvale noormehele. Too on esmalt ehmunud, ent rüüpab siis sõõmu rummikokteili ning naeratab. Taamal tantsivad poolpaljad mehed, kelle ülakeha kaunistamas vaid napp kikilips. Üks noorem piiga on lausa nii hoos, et läheb patsutab ühe noorsandi trimmis kõhulihaseid, ise samal kihistades.
See on üks stseen Tallinnas sadama lähistel asuva klubi Patt reedesest avapeost. Muu hulgas olid kohal näiteks Lauri Liiv, Elina Born, Marje Hansar ja paljud teised. Nii-öelda juhuslikke inimesi tänavalt polnud – turvamehed vaatasid kõik sisenejaid üle ning ka piletihind oli krõbe15 eurot. Patt täidab Tallinna ööelu tühimikku ehk trendika geiklubi funktsiooni.
Kes veel mäletab, siis kümmekonna aasta eest oli paljude jaoks nädalavahetuse peamiseks peokohaks klubi Angel. Selle sulgemise järel on üritatud avada ka teisi väiksemaid koht (näiteks Kapp), kuid need on suhteliselt kiiresti hääbunud. Vanakooli geikohtadest on alles vaid X-baar.
„Tea, kaugel on kesklinnast,“ kehitab üks Õhtulehega vestelnud geinoormees õlgu, kas Patust võiks saada uus Angel. Samas, vähemasti avapeo näitel võib öelda, et uuel kohal on lootust – kus mujal näeks lavašõud, kus drag-queenidki kohal.


description: Õhtulehe arvamustoimetus kogus kokku sõnameistrite loodud või 2016. aastal uue sisu saanud tähtsaimad mõisted, milleta ükski poliitikavaatleja hakkama ei saa.

title: Poliitilisi uudismõisteid 2016. aastast: abiratas, peenhäälestus, ilvesteering

maintext:
"Tütreke, see noormees, kellega sa kavatsed abielluda, on orb," räägib ema. "Pealegi ta veel lonkab. Ära mine talle mehele."
"Aga emake, mulle polegi mingit iludust vaja," vastab tütar.
"Ma ei räägi sellest! Haletse vaest noormeest. Saatus on ta vastu niigi karm olnud."


description: Riigikogu Keskerakonna fraktsioon valis uueks esimeheks Kersti Sarapuu. Sarapuu kogus hääletusel 16 häält. Esimeheks kandideeris ka Erki Savisaar, kes sai kaheksa häält, avaldab ERRi uudisportaal.

title: Keskfraktsioon valis uueks esimeheks Kersti Sarapuu


description: Sotsiaalministeeriumil ei ole õrna aimugi, kui palju salajasi hooldekodusid võib üle Eesti tegutseda. Selgub, et oma kodus eakate hooldamiseks polegi ühtegi tegutsemisluba vaja.

title: Tegevusluba ei ole vaja: kui palju on Eestis salajasi hooldekodusid?


title: Kolm põhjust, miks oma tervise nimel hurmaad süüa

maintext:
Hurmaa sisaldab väga heas koguses C-vitamiini – piisavas koguses C-vitamiini tarbimine tugevdab immuunsust. Inimese keha ise ei suuda C-vitamiini sünteesida, sellepärast on oluline jälgida, et igapäevases toidumenüüs oleks seda vitamiini piisavalt.
"Hurmaa ei sisalda rasva ega kolesterooli, sobides tänu sellele hästi vahepalaks. Küll aga sisaldab see puuvili keskmisest rohkem looduslikku suhkrut, sellepärast on soovitatav süüa hurmaad maksimaalse kasu saamiseks näiteks enne treeningut," kirjutab Rimi toitumisnõustaja Katre Merisalu Rimi terviseblogis ja toob välja kolm head põhjust, miks oma tervise nimel hurmaad süüa.
Lisaks mandariinidele on jõulueelne aeg parim süüa mitmeid teisi puuvilju, näiteks kollakasoranži puuvilja Hurmaad, mis sisaldab palju vitamiine ja mineraalaineid – A-, C-, E-, B-vitamiini, mangaani, vaske, magneesiumi, kaaliumi ning fosforit.
Samuti mängib C- vitamiin olulist rolli, et sünteesida kollageeni, mis aitab kaasa haavade paranemisele ja mõjub piltlikult öeldes nagu liim, mis hoiab koos kõõluseid, sidemeid, luid ja veresooni.
Hurmaa sisaldab antioksüdante, näiteks luteiini ja zeaksantiini. Mitmed teadustööd on leidnud, et need kaks antioksüdanti mõjutavad silmade töövõimet. Hurmaa regulaarne tarbimine mõjub hästi silmade tervisele ja võib aidata ennetada vanadusest tingitud nägemise kaotust.
Hurmaa võib aidata ennetada vähki haigestumist


title: Nele-Liis Vaiksoo: see on üsna haruldane, kui aasta lõpus tekib paar vaba päeva

maintext:
"Võib-olla teha perega paaripäevane tuulutus kusagil Euroopa suurlinnas – või vastupidi, veeta need päevad hoopis kodus,“ arutleb ta. Kõige olulisem on Nele-Liisile hoopis see, et ta võib jõululaupäeval pärast esinemist muretult lauas istuda, ilma et peaks mõtlema, mis kell tuleb järgmisel hommikul autosse istuda.
"Kui ma kolm esimest advendinädalat olen ohtralt tööd teinud, siis pärast jõule saan ka natuke hinge tõmmata,“ on Nele-Liis Vaiksoo üllatunud, et aastalõpul paistab tal isegi paar päeva hingamisaega jäävat. "Tavaliselt on sel ajal kõik õhtud firmapidusid ja jõulukontserte täis.“
"Ka eelmisel aastal olin laval, aga siis oli mul pere kaasas, nii et pärast esinemist olime ikkagi koos.“ Nele-Liis naerab, et küllap ta on suureks saanud, kui kodu ja kuusk enam nii olulised pole.
Tavaliselt on tal ka vana-aastaõhtul olnud kaks-kolm esinemist, aga mis saab tänavu, seda Nele-Liis meie kohtumise ajal novembri viimasel nädalal veel ei tea.
"Aga kui 31. detsember jääbki vabaks, siis seda toredam.“
Lauljas peitub suurepärane logistik
"Detsember on täis eri projekte ja et jõuaks kõikide asjadega ilusasti valmis, on ööd sellised toredad – nelja-viietunnise uneajaga,“ tõdeb Nele-Liis pärast eelmisel ööl kella kaheni kestnud proovi. Kuigi kolmel õhtul nädalas lõpetab ta laulmise Merineitsi restoranis Starlight Cabaret vaid pool tundi enne südaööd, ei suudaks isegi uuriva ajakirjaniku kogenud silm tuvastada tema juures vähimatki väsimuse märki.
Advendiaeg algas Nele-Liisil Hiiumaal Andrus Rannaääre ja keelpillikvartetiga Bravo esinedes. Sama koosseisuga toodi "Jõuluvalgus“ kolmandal advendipühapäeval Jõgevale. Rohkem ajaliselt lihtsalt ei õnnestunud.
Pole ka ime, sest juba 15. detsembril esineb Nele-Liis Gdanskis muusikalide galakontserdil, sellele eelnevad päevad on aga täis proove.
"Eestis esitatud repertuaari peal mul seal liugu lasta ei õnnestu,“ naerab laulja. Eriti rõõmustab teda võimalus esitada Poolas üks lugu muusikalist "Sunset Boulevard”: "See räägib vananevast diivast, kelle säravamad lavahetked on juba möödas. Eestis seda lavastatud pole, aga seal on palju imelist muusikat.“
19. detsembril näeb teda taas kodus, sedakorda heategevuslikus telesaates "Inglite aeg“. „Kui mulle pakuti võimalust seal osaleda, siis helistaja polnud veel lausetki jõudnud lõpetada, kui mina ütlesin, et jah, loomulikult ma tulen,“ räägib Nele-Liis. „Meil on seal väga vinge punt ja ma alati hästi naudin selliseid projekte, kus ei pea ainult soolot laulma, vaid saab ühiselt midagi luua.“
Milline neist esinemistest on kõige töömahukam, ei oska Nele-Liis öelda – iga projekt nõuab aega ja ettevalmistust, seda enam, et ta on ka enda manager. "Mulle meeldib, et mul on kontroll asjade üle. Ise pean lennupiletid broneerima või teeolusid arvestama ja kohale sõitma; vaatama, kuhu auto panna, kus lõunat süüa ja selle kõige kõrvalt tuleb ühel hetkel ka lavale minna,“ saab säravast artistist sekunditega suurepärane logistik.
Mitte just vähe projektijuhi tööd nõuavad Nele-Liisilt ka esinemised "Maffia“ tantsutüdrukutega.
"Meil on Gatsby stiilis show, seal on vaja vaadata, et kostüümid oleksid korras, et muusikamiksid oleksid paigas, et soundcheckid oleksid tehtud ja et ka kõik tüdrukud oleksid olemas,“ loetleb ta ühe hingetõmbega.
Samal ajal õpib Nele-Liis Tallinna ülikoolis.
"Osa eksameid on õnneks juba tehtud, aga osa loenguid tuleb veel kusagile mahutada. Ja vahepeal võiks kõige selle kõrval Ron Jonathanile ka ema olla,“ tõdeb ta, et see kõik nõuab meeletult koordineerimist, aga samas on ka hästi põnev.
Eelarvamused takistasid kabareesse minemast
Kuigi Nele-Liis on osalenud ligi paarikümnes muusikalis ja olnud laval 18 aastat, nimetab ta oma esinemist Starlight Cabaret’s ikkagi tundmatus kohas vette hüppamiseks. Seda isegi kahes mõttes.
"Sõbrannad, kes olid Merineitsis juba paar aastat tantsinud, kutsusid mind kogu aeg vaatama. Mul oli veneajast jäänud ettekujutus, et revüüteater tähendab sulgedes ja nappides bikiinides tüdrukuid, kes mööda lava ringi kõnnivad, seepärast ma seal ei käinudki.“ Nele-Liis muigab, et tema ettekujutus kabareest erines laval toimuvast ikka totaalselt. Ka suvel, kui talle helistati ja kutsuti laulma, võttis ta mõtlemisaega. Seda rõõmsam on ta praegu, sest eelarvamus sai õige kähku kummutatud.
"Kolmeosalisel etendusel on konkreetne sisu. Kui ma mõtlen oma karakteri peale, mis saab alguse Raja Teelest ja kuhu see kolmanda vaatuse lõpuks välja jõuab, siis seda eesti neiu kasvamise lugu on väga põnev teha. Mul on väga palju rolle, iga number on sinna valitud konkreetse mõttega,“ tõdeb Nele-Liis, et ühegi muusikali puhul tal sellist rollide virvarri läbi elanud pole.
Aga see osade kaleidoskoop tähendab muu hulgas ka seda, et kolme tunniga tuleb vahetada ligi paarkümmend kostüümi. „Mõni vahetus on nii kiire, et on ikka tükk tegemist, et lavale jõuda. Või saan laval järsku aru, et eelmise numbri aluspesu alles ripub kusagilt välja,“ naerab Nele-Liis.
Kõige kiirem kostüümivahetus on tal kolmandas vaatuses Best Before’i plokis, seepärast sätib ta alati enne esinemist hõbedaste retuuside sääred nii, et saaks need ühe liigutusega üle kinga jalga tõmmata.
"Kord olin pannud retuusid valet pidi, need on aga ühendatud nabapluusiga – nagu ma retuusid valet pidi jalga tõmbasin, oli ka rinnaesine selja taga, nii et seljal ilutses kaks rinnahoidja kühmu. Siis tabas mind küll täielik paanika. Karjusin, et mul on error, tulge appi! Kui siis järgmisel päeval panen püksid ekstra hoolikalt valmis, nii et võiksin need kas või pimesi jalga tõmmata, siis juhtub kindlasti midagi peakattega,“ kirjeldab Nele-Liis lava taga ettetulevaid äpardusi.
"Bert Pringiga näiteks hoian nüüd laval hoolega distantsi, sest ükskord laulsime temaga laulu „Sulle kõik nüüd ütlen“ – ja korraga sain aru, et olen juuksekrunni pidi tema särava pintsaku külge kinni jäänud. Üritasin küll soengut lahti saada, aga lõpuks lahkusimegi lavalt, mina peadpidi tema kaenlas.“
Pead pööritama panev rollide kaleidoskoop ongi see, mis teeb kabaree Nele-Liisile põnevaks: "Algul ei saanud ma tantsuproovis üldse aru, kuidas saab ühele numbrile järgneda 180 kraadi teistsugune, need tundusid nagu siga ja kägu. Aga kuna ma kõikides numbrites ei osale, siis mahub vahepeale nii palju teisi numbreid, et lõpuks moodustub täiesti seotud süžee.“
"Keegi ei taha näha hingeldavat artisti“
"Algul võttis mõni tants proovis ikka nii võhmale, et pulsikella vaadates olin valmis kohe kiirabi kutsuma. Aga juba kuu aja pärast ei saanud enam arugi, milles siin enne probleem oli,“ naerab Nele-Liis ega oskagi öelda, kas kabarees on raskem laulda või tantsida. Pigem on kõige raskem need kaks kokku panna.
"Esimestes läbimängudes andsin laval endast kõik, siis tuli hästi kiire kostüümivahetus ja kui ma siis tagasi lavale jõudsin ja jälle pidin tantsima hakkama, oli mul toss ikka täitsa väljas,“ tunnistab ta. Nädalaga õnnestus siiski selgeks saada, kust annab jõudu pisut kokku hoida. „Keegi ei taha ju näha hingeldavat ja väsinud artisti. Kui ma prožektorisärasse astun, ei taha keegi teada, mis minuga lava taga on juhtunud.“
Sestap on Nele-Liis viimased kuud ka innukalt trenni teinud. „Täna hommikulgi vedisin end kella üheksaks rühmatreeningusse. Paar kuud tagasi tekkis tunne, et tahaks trenni minna, nüüd on sellest saanud mu elu loomulik osa,“ ütleb ta. Fitnessimodelliks laulja siiski saada ei taha, ka pole ta kindel, et jääb elu lõpuni viis korda nädalas trennis käima.


description: Kaubanduskeskuses olevad jõuluvanad suhtlevad lastega ja kuulevad-näevad nende kõige suuremaid soove, aga ka muresid.

title: ISETUD JA SIIRAD: kõige südantsoojendavamad ja kurvemad soovid, mida kaubanduskeskuse jõuluvanad on kuulnud


authors:
Robin Roots
Lai Irvitus

title: FOTOD | Hannes Võrno jagas oma sõjamissioonide raamatule autogramme

maintext:
Endine riigikogulane ja saatejuht Hannes Võrno jagas raamatupoes autogramme oma uuele raamatule "Missioon. Ühe missiooni päevikud", mis kõneleb loo välismissioonidel kogetust.
Viimase 25 aasta jooksul on Eestist käinud sõjalistel missioonidel üle 3500 mehe ja naise. Nende tegemisi on avalikkuse ette toodud palju, kuid nende tundeid, mis missioonil olemisega kaasnevad, siseheitlusi ja suhtedraamasid, mida põhjustab pikka aega kestev suletud süsteemis viibimine – peaaegu üldse mitte. Võrno päeviku, mis oli esialgu mõeldudki vaid tema enda silmadele, avaldamisega saab see suur tühimik täidetud.
Ennast avanud mees on nõrk ja haavatav ‒ nõnda mõtleb suurem osa mehi. Nii jäävadki sisemised võitlused vaid nende endi ja paari väga lähedase inimese teada. Kuid Võrno on otsustanud sellest ringist välja murda ning halastamatult paljastada oma hinges toimunu.


authors: Kuvatõmmis Facebook

description: "Tere, jõudu! Autokoolis käisite vä?" pöördub autojuht kahe patrullautos oleva politseiniku poole ja jätkab: "Õpetati teile tee peale risti parkimist vä?"

title: Sotsiaalmeediahitt: autojuht noomib tee peal parkivat politseipatrulli


title: Palju õnne! Telenägu Indrek Treufeldt sõudis abieluranda

maintext:
Tunnustatud ajakirjanik kinnitas Publikule, et põhjust õnne soovida tõepoolest on – värske abielupaar sai laulatatud parimate sõprade silme all Tallinna Toomkirikus.
Indrek Treufeldti ja tema kallima Kaire Räägu suurpäeva oli väisamas sadakond inimest. Pulmapeo planeerimine liialt närvesöövaks ei osutunud. "Selle kallal sai kaua toimetatud. Meil oli ka palju häid sõpru-abilisi, kes aitasid väga hästi kaasa," kiitis ta.
Kaasad põrutavad juba täna mesinädalatele palavasse Florida osariiki Ameerika Ühendriikides.
Refereeritud artikli täistekst Publikus.


title: Meeleheitel ema: poeg peab olema kogu aeg tilgutite all, et elus püsida

maintext:
"Silmad on küll lahti, aga ei häält, ei mingisugust liigutust, ei midagi. See oli kõige hullem hetk. Hirm, et nüüd jääbki nii," meenutab ema päeva, kui ta pisipoeg tuli koomast välja. Kuid lõplikku paranemist ei tulnudki ja nüüd peab poeg isegi jõulud haiglas veetma.
Pisipoiss peab jõulud haiglas veetma.
Tänavuse heategevussaate "Inglite aeg" üheks abivajajaks on nelja-aastane Timo, kes palub toetust rasket immuunpuudulikkust leevendavate preparaatide ostmiseks ja mitmeaastaseks treeninguks erialainimeste käe all.
"Ta oli sündides täiesti tavaline laps," meenutab Timo ema Kalli (24), kuigi nendib, et mured leidsid perre tee siiski juba varakult. "Kui sünnitusmajast tagasi tulime, siis esimesel nädalal oli tal kõht lahti.


title: "Jackassi" staar Bam Margera ajab Eestis 3D-printimise äri

maintext:
MTV sarjast "Jackass" tuntud trikimees Bam Margera sai Eesti e-residendiks ning ajab siin 3D-printimise eksperdi Taavi Kikasega ühist äri.
Kikasega, kes on 3D tehnoloogiaga juba aastaid tegelenud, asutas Margera Eestis ettevõtte Bammerch OÜ, mis toodab 3D-prinditud ehteid ja aksessuaare – esialgu terasest ja titaanist, hiljem ka kullast ja hõbedast, vahendas Menu. "Me toodame Bami stiiliga kaupa, milleks on erinevad ripatsid, järgmises etapis lähme me sõrmusteni ja lõpus loodame jõuda rulade 3D-printimiseni," kirjeldas Kikas Raadio 2 saates "Agenda".
Bamile, kes tuuritab mööda Euroopat oma ansambliga The Evesdroppers, võimaldab e-residentsus osaleda Eesti asjaajamistes, olenemata tema füüsilisest viibimiskohast.


title: "Stiilne tüdruk küll, kuid täiesti andetu!"

maintext:
Saksamaal laulu- ja filmitäheks saanud Zarah Leanderit ei võetud kodumaal Rootsis lavakunstikooli ja ta ise pidas ennast inetuks.
"Teadsin enne, kui ma üldse midagi muud teadsin, et mu tulevik on seotud teatriga. See polnud veel plaan, vaid unistus, pehme unelm," kõneles Zarah Leander, 1930. ja 1940. aastate üks kaunimaid naisi, oma mälestusteraamatus. "Kogu loodus oli selle vastu. Ma olin noorena erakordselt kole, vähemalt mulle tundus, et kõik arvasid nii."
RAUGE PILGUGA ROOTSLANNA: Zarah Leander oma hiilgeajal, 1930. aastate lõpus, kui temast sai Saksamaal ekraanistaar. (Vida Press)
Inetusest polnud rootslanna puhul juttugi. Tõepoolest, ta oli oma aja kohta liiga pikk. "172 sentimeetrit pikk, tol ajal hiiglane, kinganumber 40 ja juuksed?!
Peedi ja porgandi segu," kirjutab Zarah. "Tedretäpid. Kulmud, need puudusid üldse. Suured käed. Ja peegli ees nõnda seistes pidin vendadega nõustuma: jah, Zarah, teatri jaoks oled sa liiga inetu."


title: Yana Toom Süürias: läbirääkimistele Erdoganiga mind ei kutsutud

maintext:
Süürias viibiv Euroopa Parlamendi saadik Yana Toom kirjutab sotsiaalmeedias, et läbirääkimistel Türgi president Erdoganiga ei viibinud ühtegi Euroopa Liidu esindajat.
"Spekulatsioonid selle kohta, et eile Damaskuses sõlmiti vaherahu, mille juures viibisid Assad, Toom ja Kosatšov on musternäide sellest, millise narratiiviga on harjunud opereerima meie poliitiline eliit ja meedia. Mitu kuud kestnud pingelised läbirääkimised, mida peeti kinniste uste taga, tihtilugu tipnevad sellega, et päeval X, kui vedrujänesed, on kohal poliitikud, kellest tehakse pilte ja kes tagasihoidlikult annavad mõista, et juhtunus on ka mõningane nende panus. Ei ole. Kurb tõdeda, aga läbirääkimistele Erdoganiga mind ei kutsutud," kirjutab Toom. Ta sõnab, et läbirääkimiste juures polnud ühtegi Euroopa Liidu esindajat. "Mis taaskord näitab, et meie roll kogu protsessi juures on marginaalne. Mis ei tähenda, et me ei peaks selle vastu huvi tundma," lisab Toom.
"Mis aga välispoliitilist kaalu puudutab, siin on Hvostovil tuline õigus - nii minu enda kui ka näiteks kolleeg Paedil on see nullilähedane. Ja ega ma ei kipu ülehindama ka teiste meie "välispoliitikute" hääle võimsust. Tõsi küll, koorilaulu puhul ei oma see erilist tähtsust, aga kui viisi ei pea, pole ju mõtet kooris laulda. Mina - ei pea. Käin seal, kus on huvitav käia, kohtun nendega, kellest sõltub probleemide lahendamine ja üritan asjadest aru saada. Mida ma selle arusaamisega peale hakkan? Edastan kolleegidele, kelle abil loodan anda oma panuse sellesse, et kõikide osapoolte vahel tekiks midagigi dialoogi moodi. Aga - rõõmusõnum siiski! - keskäöl alanud vaherahu veel peab, ja mul on siiralt hea meel, et selle esimesel päeval ma olin Damaskuses. Kuigi see on kaheksas vaherahu viie aasta jooksul, tahaks loota, et seekord peab," lisab ta.


description: "Kõik jõuluime ootajad, kes kartsid, et jõuluvana ei jõua kesiste lumeolude tõttu Eestisse, võivad kergendatult hingata. Meie lennusalga kopterimeeskond aitas täna jõulumehe koos kingikottidega Tallinna lennujaama. Jõuluvana liigub Eestis iseliikuva saaniga, mis valmistati 1903. aastal Rakvere lähistel Uhtnas. Kui kingid jagatud, siis leiab saan välja teenitud puhkekoha Eesti vabaõhumuuseumis. Soovime kõigile häid pühi!"

title: JÕULUVANA ON JUBA EESTIS: päästekopter aitas jõuluvana kohale!


authors:
Teet Malsroos
Ajakirjanikule Ja Õhtulehele

title: Juhtkiri | Ööistungid ei tohi olla tühi töö rahva raha eest

maintext:
Kui mitte muu pärast, siis on Keskerakonna võimulepääsemine ja Reformierakonna opositsioonipingile saatmine vähemalt selle poolest kasulikuks osutunud, et kumbki erakond on mõistmas, kuidas täpselt erineb poliitika tegemine valitsuse ja opositsiooni seisukohast vaadatuna. Nii oleme vaid mõne nädala jooksul näinud varem ülikriitilist Keskerakonda õigustamas kobareelnõud ja pealt vaadanud, kuidas Reformierakond endise esimehe Andrus Ansipi suu läbi piinlikuks nimetatud ööistungit sama kobareelnõu takistamiseks veab.
Veelgi enam – reformierakondlasest rahvasaadiku napsitamine ühes vägijoogi töö ajal pruukimise õigustamisega viib kahtlemata nii mõnegi kodaniku häbitunde meie rahvasaadikute pärast uuele tasemele. Võiks ju öelda, et vähemalt saatis Reformierakonna esimest ööistungit senisest suurem kära ja vaatlejate tähelepanu, mis ongi ehk parim, mida opositsioonierakonnad juntimisega saavutada võivad. Kuid kas see peab ikka toimuma parlamendi hea maine hinnaga?
Küll aga ei tähenda see, et vaheaegadega venitamist ja ööistungeid peaks keelustama. Ei peaks – on ju vähe muid vahendeid, millega opositsioon saaks end kuuldavaks teha, ja isegi kui kriitika ei pääse seadusesse (vahetustega magavad koalitsioonipoliitikud jälgivad hoolikalt, et opositsioonierakondadel ei oleks muudatusettepanekute läbisurumiseks piisavalt hääli), jõuab see võimendatult valijateni. Seda muidugi juhul, kui kriitika ja sõnavõtud on sisulised – sama ettepaneku muutmine vaid ühe euro kaupa, nagu tegi Reformierakond möödunud nädalal, seda aga pole. Arvestades Reformierakonna varasemat kriitikat ööistungite suhtes, ei saa ka öelda, et erakond ei teadnud, et valmistutakse tegema täiesti tühja tööd. Tänu partei endisele peasekretärile teavad nad pealegi küllalt täpselt, palju see maksumaksjale maksma läks.
Sellest hoolimata võib peaaegu kindel olla, et koalitsiooni esitatud maksumuudatuste kobareelnõu saab alanud nädalal seaduseks. Uue valitsuse esimene suurem otsus on ühtviisi hea indikaator, millist uut kvaliteeti on oodata nii koalitsioonilt kui ka opositsioonilt.


title: Laura Põldvere venna kaotusest: täname kõiki, kes on toeks olnud

maintext:
Eile ilmus Eesti meediasse uudis, et Taist on leitud 20aastase Gregori surnukeha. Tänaseks on selge, et turisti näol oli tegemist armastatud Eesti laulja Laura Põldvere vennaga.
"Mina ja mu pere tahaksime tänada kõiki häid inimesi, kes on meile toeks olnud viimaste päevade raskete sündmuste valguses. Teie kaasamõtlemisest ja toetavatest sõnadest on olnud palju abi. Palun mõistvat suhtumist ja rahu oma perele ning soovin kõigile rahulikku jõuluaega. Aitäh. Hoidke üksteist," ütleb Laura.
Eile saabus teade, et Tais on surnud Eesti kodanik, 20aastane noormees nimega Gregor. Noormehe surnukeha leiti 21. detsembril, kui hotelli töötaja läks tuba koristama, vahendab Tai portaal farang-deaths.com. Hotelli registreeris Gregor end 18. detsembril ning lahkuma pidi ta leidmise päeval. Kohalik politsei kahtlustab surma põhjusena kokaiini üledoosi.
Välisministeerium teatas Õhtulehele, et nad on Eesti kodaniku surmast Tais teadlikud. Ministeerium on hukkunu lähedastega ühenduses ning valmis pakkuma neile igakülgset konsulaarabi.
Suur kaastunne Põldverede perele ka Õhtulehe poolt.


description: Teisipäev on olulise sajuta ilm. Homme õhtuks on oodata uut lume- ja lörtsilainet.

title: Teisipäev on olulise sajuta ja tuuline ilm


description: Türgis läksid kohtu alla 29 politseinikku, keda süüdistatakse 15. juulil toimunud riigipöördekatse korraldamises, teatas BBC.

title: Türgis algas kohus riigipöördekatses süüdistatavate üle


description: Ehkki kass või  koer ei arva pakisaamisest tavaliselt suurt midagi, on paljudes peredes siiski kombeks ka neile kinke teha. Kui olete külla minemas perele, kus lemmikloom on väga tähtsal kohal, ei maksa tedagi unustada.

title: Jõulurõõmu perelemmikuile

maintext:
Kaelarihm on koerale hea kink, eriti siis, kui sellele kinnitatud plaadile on graveeritud koera nimi ja omaniku telefoninumber. Kiip peaks olema küll igal koeral, aga nii mõneski paigas on looma leidjal keeruline jõuda kohta, kus saab kiipi kontrollida, seepärast võiksid andmed, mille abil saab omanikuga kontakti võtta, olla ka kaelarihmalt leitavad.
Kes tahab teha lemmikule ja ta peremehele ühise kingituse, võib otsustada GPS-kaelarihma kasuks: see võimaldab plehku pannud koera asukoha hõlpsalt kindlaks teha. Internetist leiab kaelarihma kohta üksikasjalikumat infot (nt veebilehelt canese.ee). Nii mõneski peres teeb selline kaelarihm elu oluliselt muretumaks.
Et koer oleks nähtav
Pimedas, eriti kui lund maas pole, võib koer olla raskesti märgatav, pimedaks läheb praegu aga varakult. Jalutuskäigud on märksa turvalisemad, kui nii peremees kui ka koer on tehtud autojuhtidele võimalikult hästi nähtavaks. Koeral võiks olla helkurvest, LED-ribaga kaelarihm või helkurpaelaga põimitud jalutusrihm.
Rõõmuks kassile ja kodule
Kui kodus on kasse rohkem kui üks ja nad ei saa omavahel kuigi hästi läbi, aga ka siis, kui pere ainsal lemmikul on käitumisprobleeme (hirm, stress, märgistamine vm), on abi loota feromoonteraapiast. Feliway Classic on loodusliku nn õnnehormooni sünteetiline analoog, mis leevendab stressi ja parandab tänu sellele käitumisprobleeme. Feliway Friends on aga sünteetiline analoog rahustavale feromoonile, mida levitavad emakassid oma poegadele – kassipoegadel aitab see tunda end turvaliselt ja kaitstult, mitme kassiga majapidamises loob aga kasside vahel suurema harmoonia. Adaptili nime all on sama toimega tooteid olemas ka koertele. Oma loomaarstiga nõu pidades saab valida oma pere loomadele sobivaima.
Arendavad mänguasjad
Pehmed piiksuvad mänguasjad ei jäta naljalt külmaks ühtki koera ega kassi. Koertele meeldivad ka igasugused sikutamisköied, head ajaviidet pakuvad neile närimiskondid. Kassile võib kingitava mänguasja ka ise meisterdada: näiteks kinnitada nööri või pulga otsa suled või lindikesed, mis imiteerivad saaki ja mille tagaajamine pakub kassile lusti pikaks ajaks. Väikesed krõbisevad mänguhiired või muud sedasorti lelud ergutavad samuti kassi jahiinstinkti. Paljud kassid võivad pikalt taga ajada ka pehmelt põrkavaid palle.


description: Eile Šveitsis Zürichis asuvas moslemite palvelas kolme meest tulistanud ja haavanud mehel ei ole seoseid islamiäärmuslastega.

title: Zürichis moslemeid tulistanud mees oli šveitslane


title: Pindi Kinnisvara kinnisvaraturu prognoos 2017. aastaks

maintext:
Laev läheb põhja. Ellu jäävad üks madrus ja pootsman, kes hakkavad ujuma.
"Kuhu me ujume?" küsib madrus pootsmanilt.
"Ma ei tea, see kuramuse meri on nii lage, et siin pole ühtki mändi näha," vastab pootsman.
"Miks meil merel mändi tarvis läheb?"
"Sest mina tean vaid ühte ilmakaarte määramise moodust: männil kasvab põhjapoolsel küljel sammal."
Vestlus laeval.
Naine: "Kallis, kui ma vette hüppan, kas sa siis päästad mu ära?"
Mees: "Kui ma jah ütlen, kas sa siis hüppad?"
Kaks usuteaduse professorit lähevad jahile ja võtavad tudengi ka kaasa. Üks professor jääb ühele poole järve, teine teisele poole. Part tõuseb õhku, üks professor paneb püssi palge ja laseb. Part kukub keset järve, professor läheb rahulikult üle vee ja nopib veest pardi.
Varsti lasevad nad uue pardi, sedapuhku läheb saagile järele aga tudeng, kes peagi vee alla vajub.
"Usk on tal juba tugev," ütleb üks professor teisele, "ainult seda ta ei tea, kus kivid on."
Mehed naiste pilgu läbi
Mis on kindel märk, et mees kavatseb olla truudusetu?
Tal on peenis.


description: Philips Series 9000 pardel S9711 on maailma kõige mugavam elektripardel – rõõmusta selle kinkimisega oma lähedast!

title: KINGIIDEE | Kõige mugavam ja moodsam elektripardel mehele, isale või vennale!


description: Filmitähed Halle Berry ja Olivier Martinez on ametlikult lahutatud.

title: Halle Berry lahutus jõudis viimaks lõpule


description: Barry White näib olevat minevik, sest uue staarina laulab paarikesed voodisse mürama hoopis Rihanna.

title: KAS OSKAD AIMATA: parim muusika, mille taustal seksida?!


description: Täna lõuna ajal juhtus Pärnu-Rakvere maanteel Türiallikul avarii, kus kahe auto kokkupõrke tulemusena paiskus üks üle katuse.

title: TV3 VIDEO | Türiallikul põrkasid autod kokku


description: Green Nature Argaania kuivõli on ideaalne õli ka kõige kuivema naha niisutamiseks. Õli imendub kiiresti ega jäta nahale rasvast või määrivat kihti. Sobib ka tundlikule nahale. Kuivõli võib kasutada nii kehal kui ka näol ja kaelal.

title: KINGIIDEE | Innovatiivne kingitus kuivale nahale


authors:
Vana Mees
Quod Licet Iovi...

title: Repliik | Suitsetamisega võitleva sotsiaalministeeriumi suitsunurk maksis 6000 eurot

maintext:
Miks on rahva tervisega tegeleva sotsiaalministeeriumi juurde ehitatud spetsiaalne paviljon suitsetajate teenindamiseks? Kas ministeerium ei propageeri sellega suitsetamist?
Karel Hanni, sotsiaalministeeriumi meediasuhete nõunik: Vastupidiselt väitele on sotsiaalministeerium teinud suitsetamise oma töötajatele võimalikult ebamugavaks. Näiteks pole sotsiaalministeeriumis juba pikka aega majas suitsuruumi. Suitsetamiseks ettenähtud koht on ehitatud teadlikult ministeeriumi parkla keskele ning seetõttu peab suitsetaja ette võtma arvestatava teekonna. Lisaks pole see täielikult kaitstud erinevate ilmastikuolude eest. Suitsetamiseks ettenähtud koha ehitamisega saime keelata võimaluse suitsetada mugavalt ministeeriumi tagaukse juures varju all ja uste ees.
Kelle korraldusel see ehitati ja kui palju selle rajamisele raha kulus?
Karel Hanni: Sotsiaalministeeriumi eelmise kantsleri eestvedamisel hakati koguma mõtteid, kuidas muuta ministeerium suitsuvabaks. Ettepanekuid said teha kõik sotsiaalministeeriumi töötajad ning sellest kasvas välja ühine mõte kaotada majasisene suitsuruum ning viia suitsetamine välja.
Selleks, et keelata ja vältida uste ees suitsetamist ning muuta see võimalikult ebameeldivaks, otsustati suitsetamiseks ettenähtud koht ehitada majast eemale. Varjualuse tellijaks volitati haldus-ja ehitusjuht, kes võttis kuus pakkumist (neli tegid pakkumise) ning valiti välja kõige odavam, mis oli 4959,85 + km. Varjualune ehitati 2013. aastal (sel ajal oli sotsiaalministriks reformierakondlane Taavi Rõivas – toim.).


authors:
Stanislav Moshkov
Pime Õnn
Abiment Abikooli

title: Repliik | Pime õnn ei päästa, kanna helkurit!

maintext:
Liikluses viga ja hukka saanute arv kasvab kurvastavalt, kusjuures pea kolmandik rasketes avariides hukkunutest on just jalakäijad, kes jäävad autojuhtidele pimedal ajal märkamatuks. Eelmisel nädalal korraldati Lõuna-Eestis ennetusprojekt „Helkuriga sõbraks“, mille käigus jagati kodukoha elanikele 3833 helkurit. Näitlikult on see seltskond umbes sama suur kui Karksi-Nuia valla elanikkond. Kusjuures helkureid ei jagatud igale vastutulijale, vaid ainult nendele, kellel see tõhus elupäästja püksipõlve kõrguselt puudus. See on mõtlemapanev number jalakäijatest, kes olid autojuhtidele halvasti nähtavad ja halvimal juhul võinuks neist igaühest saada järgmine number liiklussurmade statistikas.
Nii politsei igapäevatöös kui ka sellel helkurkõnnil jagunesid põhjendused puuduoleva helkuri kohta valdavalt kahte leeri: ühed polevat seda veel soetada jõudnud ning teised kinnitasid, et ega nad väga ei käigi jalgsi. Kuid ükski põhjendus ei päästa ohuolukorrast. Keskmine inimene käib vähemasti korra nädalas mõnes kaupluses, kust võib tahtmise korral endale elupäästva helkuri soetada. Eesti oludes pole päästev argument ka see, et talv vaevalt algas ja vajaminev ohutusvarustus on kapist välja pakkimata. Helkuri kandmine on õigustatud iga aastaaja pimedamal ajal.
Oma heaolu, tervist ja elu saab igaüks ennekõike ise kaitsta. Autojuhile märkamatuks jääv jalakäija tõmbab justkui loosi – kas täna veab või mitte. Pime õnn ei päästa kedagi kuigi pikalt. Seepärast tuleb oma elule ja tervisele mõelda enne, kui mõni sõiduk pimeduses liikuva jalakäija teekonna järsult lõpetab.
Seletamatu on seegi, kuidas end autoga sõitjateks nimetajad jalgsi liikumist salgavad ja helkurit kui mõnd häbiasja tõrjuvad. Ometi tuleb igal inimesel ette planeerimata olukordi, kus on vaja mõni lühem või pikem teelõik omal jalal läbida. Muret polekski, kui igal inimesel oleks taskus igaks juhuks olemas helkur, mida vajadusel sealt kohe välja võtta. Paraku ei ole helkur praegu veel nii teadvustatud ja loomulik ohutusvahend kui seda on näiteks autojuhile turvavöö, ehitajale kaitsekiiver või näiteks päevitajale kaitsekreem. Hoolimata sellest, et helkur on nende kõigi kõrval odavaim investeering tulevikku.
Pimedal ajal liikuvate jalakäijate aabitsatõde on lihtne: kanna helkurit ja hoolitse, et seda teevad ka sinu lähedased. Näiteks jõulukingitustele mõeldes pista oma heale sõbrale või kaaslasele kingikotti justnimelt helkur, sest paremat kinki ei olegi. Kinkides helkuri, kingid elu.


title: Marju Marynel Kuut: "Mul ei ole kahju, et ma enam ei laula ja kontserte ei anna."

maintext:
Marju Marynel Kuut pole meediaga suhelnud juba aastaid. Ta ise kinnitab intervjuus Karmel Killandile ja "Ringvaatele", et ta on eraklik ja naudib muusika kuulamist, sellega tegelemist ning just sellepärast emigreeruski ta 1980. aastal Stockholmi.
Marju Marynel Kuut on kahtlemata meie üks parimaid džäss-funk lauljaid, kes kõlas juba nõukogude ajal nagu välismaine artist.
"Mul ei ole kahju, et ma enam ei laula ja kontserte ei anna. See ei köida mind enam," ütleb Kuut. Lisaks laulmisele on Marju Kuut väga hea arranžeerija ja DJ, kellel on väga suur kuulamiskogemus. "Võin vahel olla järjest 37 tundi magamata ja söömata, kui loominguga tegelen," ütleb ta ja lisab, et ei tee mitte ühtegi asja, mis talle ei meeldi või mille puhul ta tunneb, et see ei köida teda.
Vaata pikemat intervjuud Marju Marynel Kuudiga tänases "Ringvaates" kell 19 ETV-s.


authors: Kõik Hoiavad Hoole Ja Armastusega Lepingut Agressor Putiniga

title: Juhtkiri | Kas on ikka puhas nagu prillikivi?

maintext:
Euroopa Inimõiguste Kohtu otsus Tallinna linnapea ametist kõrvaldatud Edgar Savisaare kaebust menetlusse mitte võtta tähendab, et Savisaar ei saanud linnapeana jätkamise võimalust. Kuid põhjus, miks Savisaar linnavalitsemisest eemal on, pole vahepeal kuhugi kadunud: nii nagu prokuratuur kartis, et Savisaar võib tunnistajaid mõjutada uurimise ajal, pole välistatud, et ta võib seda teha kohtuprotsessi ajal.
Kui Savisaar peakski meeri kohustusi täitma, võiks tekkida olukord, kus kohtuuste kulutamise kõrvalt ei jääks linna juhtimiseks aegagi. Kuigi eesseisvat kohtulahingut on juba ette võrreldud aastaid kestnud maadevahetuse mammutprotsessiga, oleks kõigile asjaosalistele parem, kui protsessiga võimalikult kiiresti ühele poole jõutaks – olgu see kokkuleppele jõudmine või hariliku kohtuprotsessi käik. See säästaks nii Keskerakonda lõputu kohtuskäimise painest kui ka Savisaare tervist ning „struktuure“ poleks võimalik kahtlasena näivas venitamises süüdistada.
Välistada ei saa sedagi, et kohtuprotsess mitte ainult ei mõjuta poliitikat oluliselt, vaid muutub valimiskampaania osaks ja seeläbi farsiks, sest protsess võib venida omavalitsus- või isegi riigikogu valimisteni. Millise sõnumi saadab valijatele olukord (ja kes aktiveerub!), kui kohtu all on peaministri partei ja selle endine juht ning Eesti poliitika üks kolmest kõige tuntumast tegijast? Võib vaid loota, et Eesti kohtus jõutakse otsuseni sama kiirelt nagu Savisaare kaebust menetlusse mitte võtta otsustanud Euroopa Inimõiguste Kohus.
Kui tallinlasele võib Savisaare jätkuv eemalolek linnavalitsemisest märkamatuks jääda – juba üle aasta täidab linnapea ülesandeid Taavi Aas –, siis Keskerakonnale on Savisaare võimupositsioonidest kõrvale jäämine märgiline. Sisemise puhastusega peab end Savisaare suu läbi Eesti õigussüsteemist lahti ühendanud erakond algust tegema aga just kohtus, sest kriminaalsüüdistus esitati ka erakonnale. Kas kohtupingis Savisaarega õlg õla kõrval seismine ja kohtukulude jagamine tähendab ka samade väärtuste jagamist? Võimalik majanduslik laostumine ja Toompea kinnistust ilma jäämine on erakonna väiksem mure, kaalul on erakonna uue juhi ja praeguse seisuga peaministrierakonna maine ja moraal.


title: Kui sa tahad kaalust alla võtta, siis ei tasu sel kellaajal lõunat süüa!

maintext:
Teadlased on välja selgitanud, millisele ajale ei tasu lõunasööki jätta, kui tahad kaalust alla võtta.
Kui sa pidevalt lükkad lõunat edasi ning kipud olema see, kes sööb lõunat sel ajal, kui teised hakkavad vaikselt mõtlema õhtusöögi peale, siis võib sul varsti kaalunumbriga probleeme tekkida.
Nimelt avaldati Ameerikas uuring, mis jälgis rohkem kui 1200 ülekaalulise hispaanlase kaalukaotust. Selgus, et need, kes jätsid oma lõunasöögi hiljemaks kui 15.00, ei võtnud kaalust sugugi nii palju alla kui need, kes sõid lõunat varem.
Põhjuseks on keha tundlikus insuliinile ning kui süüa ajal, mil keha on insuliini suhtes vähem tundlik, siis see mõjutab rasvade lagundamist ja lõpuks ka kaalu kaotamist.
Seejuures tasub märkida, et hommiku- ja õhtusöögi aeg ei mõjuta kuidagi kehakaalu või kaalu langetamist.


description: Jäär

title: PÄEVAHOROSKOOP: esmaspäev, 26. detsember

maintext:
Kuu ja Marsi kvadraadi tõttu oled üsna uljas ja koleerilises meeleolus. Võimalik, et ütled või teed midagi ja alles siis mõtled selle tagajärgede üle. Suhetes teistega võid kergesti minetada taktitunde.
Muudatus võiks olla päeva märksõnaks. See muudatus võib sulle esialgu isegi märkamatuks jääda – alles hiljem avastad, et miski oleks nagu teistmoodi... Seltskonnas mõjud eriliselt ja müstiliselt.
Kaksikud
Päeva probleemiks võib olla kiirustamine ja rabistamine ehk siis mitme asja ühekorraga tegemine. Teine võimalus on see, et kohtud kellegiga, kes tõmbab sind kaasa põnevasse ettevõtmisse.
Vähk
Täna peaksid vältima külma ja niiskust ning võimaluse korral ka vähem rasvast sööma. Joo rohkem puhast vett või mineraalvett ja väldi alkoholiga liialdamist.
Lõvi
Ettevaatust riskide võtmisel! Minetad kergesti igasuguse ohutunde ja lähed kaasa asjadega, millest hiljem on raske puhtalt välja tulla. Suhete osas võidakse sinuga manipuleerida või sulle valetada.
Neitsi
Minevikku klammerdumine segab sul keskendumast olukorrale siin ja praegu. Ja kui sul seisab ees mõni otsustav samm, väldid sa alateadlikult seda otsust. Õhtu tasuks veeta pere ringis.
Kaalud
Sebimist ja juhuslikke kohtumisi võib täna tõesti palju olla. Võid kiirustades mõne asja ära kaotada või maha unustada. Täna on seega lihtsalt selline muljetamiste ja kohtumiste päev.
Skorpion
Päev loob sinus mässumeelse meeleolu – sa ei ole nõus mingite piirangutega ja rikud mõnuga kõiki kirjutatud ja kirjutamata reegleid. Suuremad ostud ei ole soovitavad.
Ambur
5.19 – Kuu Amburis. Päeva mõjud annavad sulle tõuke mälestustesse süüvimiseks. Võid olla tundlik mõne toiduaine või joogi suhtes. Suhted perekonnas on olulisemad, ent ka keerulisemad ja taktitunnet nõudvamad.
Kaljukits
Kui oled midagi kahe silma vahele jätnud, siis nüüd võib see hooletus tunda anda. Üldse võivad välja lüüa halvasti tehtud tööde tagajärjed. Oled vastuvõtlik ka teiste inimeste negatiivse mõju suhtes.
Veevalaja
Kosmogramm tekitab sinus eksperimenteeriva meeleolu. Sa tunned end kui lind taeva all, sellest ka võimalik lapselik süüdimatus kohustuste suhtes. Aga meeldivat asja ajad suure õhinaga. Traumaoht!
Kalad


title: FOTOD | Viljandimaal murti suvilasse sisse ja süüdati see lõpuks põlema

maintext:
Eile õhtul kell 23.07 said päästjad väljakutse Viljandimaale Võhma linna Õuna tänavale, kus teate kohaselt põles suvila. Kui päästjad sündmuskohale jõudsid põles hoone juba lahtise leegiga.
Kiirelt saadi leekidest jagu, kuid järelkustutustööd kestsid kella üheni öösel.
Sündmuskohale tuli lisaks päästjatele ka politsei, kes selgitas välja, et suvilasse on sisse murtud ning see siis põlema süüdatud.
Kas midagi ka kaasa võeti see on selgitamisel. Edasi tegeleb juhtunuga politsei.
Suvila muutus peale tulekahju kasutukõlbmatuks. Inimesed tulekahjus viga ei saanud.


description: Tegu on Poola firma Allegro reklaamiga, kus vanahärra tellib omale vahendid, et õppida ära inglise keel. Kuid sealt saab lugu alles alguse...

title: PISARAD, KEEL JA LÄHEDUS: Poola jõulureklaam, mida vaadates mõistad selle erilisust


description: Näosaate seekordse hooaja võitjaks valiti Kalle Sepp, ent lisaks temale olid finaalis veel ka Adeele Sepp, Raivo E. Tamm ning Liis Lass.

title: AVALDA ARVAMUST | Kes oli sinu lemmik näosaate finaalis?


description: Lõppev aasta jäi viimaseks paljudele andekatele tuntud inimestele meil ja mujal maailmas. Meenutame hetkeks, keda mälestama ja kauaks mäletama jääme.

title: Lõppev aasta võttis palju andekaid inimesi


title: Kas vastab tõele? Neid asju ei suuda naised kunagi ainult ühte osta!

maintext:
Need on näiteks:
Kui leiad poest midagi head, siis ära piirdu ühega. See on deviis millest juhinduvad paljud naised, kirjutab veebiportaal Pure Wow. Kuid, mida siis naised kõige sagedamini kipuvad hulgi ostma?
On mõned asjad, mida naised kohe kuidagi ei suuda ühekaupa osta, vaid poest koju peab tulema ikka vähemalt kahe või rohkemaga.
1. Huulepulgad. Milleks osta üks, kui saab osta mitu. Pealegi, kui tegemist on eriti hea huulepulgaga, siis reeglina võetakse see tootmisest kohe maha ja siis tuleb asuda uue ideaalse huulepulga jahile.
2. Rinnahoidjad. Kui leiad sellise, mis on mugav ja istub ideaalselt, siis on ju lausa kuritegu ainult üks osta?
3. Küünlad. Neid ei saa ju kunagi liiga palju olla?
4. Ilusaid pastakaid. Need on lihtsalt nii ilusad ja need kuluvad alati ära.
5. Teksad. Hästiistuvaid ja salendavaid teksapükse on raske leida. Seega, kui oled need leidnud, siis osta kõik ära.


description: Ilusad perepildid kuusepuu alt, mis võiks jääda perele mälestuseks aastakümneteks. Kuid kas ei mõju šokeerivalt, kui avastaksite oma sõprade albumist foto jõuludest, mis ei ole sugugi nii traditsioonilised...

title: 11 UNUSTAMATUT HETKE: ketis jõuluvana, relvastatud perekonnad ja šokeerivad üllatused...


description: 12. detsembril esitles Peeter Vähi Solarise Apollos oma uut raamatut, kus üheskoos lood Aafrikast. "Ring ümber Aafrika" pajatab värvikatest kohtumistest metsikute hõimudega, nõidade spirituaalsest maailmast ja paljustki muust.

title: GALERII | Peeter Vähi seiklus ümber Aafrika sai kaante vahele


title: ARVUSTUS: Mis oli sõjas, ei jää sõtta

maintext:
Tõtt öelda on aga paar aastat olnud vaikus ja vast nii on ka parem. Kuivõrd sisuliselt saab ajateenistuja aeg oma olemuselt teistest erineda? Ikka oodatakse lõunat, ikka saab vähe magada, ikka peab tüütuid ülesandeid täitma ja ikka on seersandid sõdurile pinnuks pees.
Kaks aastat tagasi ilmus riburada mööda raamatuid, mis pajatasid lugusid ajateenistusest. Tegu oli peamiselt kergete ja humoorikate pilguheidetega kaitseväe ja vene kroonu igapäevaelusse. Mäletan, et toonastel kultuuriveergudel anti mõista, et see on kõigest algus, sõjatemaatika Eesti kirjanduses hakkab alles populaarsust koguma.
Usun, et nii mõnigi sõdur on kätte võtnud tühja märkmiku ning hakanud kirjutama selleks, et jäädvustada teenistuse meeleolukaid seikasid, aga ka selleks, et hoida teravana vaim ja tulla toime üksindusega. Võrno ei ole selles mõttes enda päevikutega mingi erand. Mis algas muheda ajaviiteprojektina – panna kirja missiooni kuldhetked – lõppes eneseteraapiana.
Eesti sõjakirjandus vajab värskust, uusi teemasid ning seda on teinud Hannes Võrno oma raamatuga „Missioon. Ühe missiooni päevikud“. Tegu on memuaaridega, mis viivad lugejad metsasihtidele, kuhu lugeja pole varem pääsenud – pilguheit missioonisõdurite igapäevaellu.
Võrno avab raamatuga enda kuuekuulist elu Afganistani missioonil 2013. aasta lõpust kuni 2014. aasta kevadeni. Kogemustest ei räägita sõnadega, mis on kained ja läbi mõeldud, vaid vastupidi – domineerivad hetke emotsioonid. Ühel päeval on need elujaatavad ja täis tahet olukorda muuta, inimmasse suunata, kuid teisel päeval sootuks kadunud, sõimates kõike ja kõiki, mis ette jääb.
Võrno ei ole tuim nägu, kuid tema kiirelt vahetuv sõnade toon ei jäta temast mõistlikku muljet, vaid toob välja tema nõrkused, mida eneselegi tunnistab. „Olen pirtsakas, emotsionaalne ja solvuv inimene, seda on ennegi öeldud, aga see tuleb sellest, et mul on raskusi väljatulekuga oma ideaalmaastikust“ (lk 119).
Vihapursked pole alati põhjendatud, ent neil oma reaalne mõju, sest selle adressaadid tegutsevad senini oma valdkonnas. Raamat käsitleb paariaasta taguseid sündmusi-mõtteid ja märgi saab nii mõnigi inimene nimeliselt. Kriitikatule alla jääb peaaegu et kõik, sealhulgas missiooni kontingent, kus valitseb korralagedus ja tühja passimine, ning tema enda pereliikmed, kelle kaasaelamine jätab soovida. Kuid ma ei suuda meenutada, et teravat sulge oleks kasutatud kiriku puhul, millega Võrnol on kirglik suhe: iga teise päeva lõpus kirjutab ta väikese ööpalve, et kõik karmis Afganistanis lõppkokkuvõttes hästi läheks. Samas loeb ta palju piiblit, mis tema masendust leevendab ning hinge turgutama.
Üks küsimus, mis mind lugemisel huvitas, oli: miks on see raamat kirjutatud? Vastuseid on mitmeid, mõni luulelisem, mõni proosalisem: küll on see mõeldud järeltulevastele põlvedele, kaebekirjaks lähedastele ja kaitseväes toimuvale, ent silma jääb ka midagi muud – vastumeede üksindusele.
Usun, et nii mõnigi sõdur on kätte võtnud tühja märkmiku ning hakanud kirjutama selleks, et jäädvustada teenistuse meeleolukaid seikasid, aga ka selleks, et hoida teravana vaim ja tulla toime üksindusega. Võrno ei ole selles mõttes enda päevikutega mingi erand. Mis algas muheda ajaviiteprojektina – panna kirja missiooni kuldhetked – lõppes eneseteraapiana.
Võrno ei leia ühist keelt inimestega, kes on missioonil tema ümber ja sama on lugu nendega, kes teda kodus ootavad. Nii jäävadki talle kirik ja päevikud. „Tahan öelda tänu oma päevikutele. See, et ma ei ole veel peast lolliks läinud, on just suuresti nende teene. Just need päevikud on olnud mulle kuulajad ja terapeudid, kes mu heietused, hirmud, viha ja rõõmu on võtnud oma kaante vahele“ (lk 294).
Suurema osa kuuest kuust veedab Eesti kontingent Afganistanis baasis, mis on vaenlase eest üsna ohutu paik. Kuna vaenlane elutseb kohe baasi müüride taga, annab ta endast aeg-ajalt teada järjekordse plahvatuse või automaaditärinaga.
Kui sõduritel pole vajadust baasist väljas operatsioonil käia, et vaenlase tegevust lõhkuda, molutatakse baasis, mis muutub iga mööduvad missioonipäevaga aina rohkem lebolandiks. Aega sisustatakse meelelahutuse, rämpstoidu ja alkoholiga. Peamine küsimus on, kuidas päevad õhtusse saata. „Võltsmoraali moodi „oleme teenistuses“ on pannud mehed töötegemist mängima. Vahitakse päevad läbi lihtsalt internetis või vanu filme ja veeretatakse päevad õhtusse“ (lk 141).
Mõistagi ei peaks sellist missioonisõduri luksust hukka mõistma, sest iga tööpäev, mis sisaldab väiksemaid-suuremaid relvakonflikte, võib olla viimane – mängus on inimelud. Siit jõuabki raamatu järgmise väärtuseni. Võrno päevikud annavad aimu, kuidas missioon mõjub sõdurile. Oleks naiivne arvata, et ülepäeva muutuvatel tujudel ja vaimsel seisundil ei oleks seoseid tegevväelase eluga. Mehi, keda missioon mõjutab leiab veel. Võrno on enda päeviku sissekannetega lugejale lihtsalt kõige kergemini ligipääsetav. Militaarmaailmas on muutused isiksuses paratamatud. „Praegu toimuv on masendav. /…/ Ma ei näe siin enam armeed. Ma näen univormides mehi, kes on sellest neetud jamast hingepõhjani väsinud ja tunnevad end pooltühjade ning ebavajalikena. Mis siis veel kodumaale jõudes saab?“ (lk 146–147).
Kokkuvõttes juhibki raamat tähelepanu sellele, et sõduriamet on kaldu apaatsusele. Tegu on nii eluliselt kui vaimselt ohtliku tööga, kus elujaatus kuivab kokku. Et sellele natukenegi vastu astuda, piisab iseenesest vähesest – sõduriga tuleb olla kontaktis ja rääkida. See ei puuduta ainult lähedasi, vaid ka ülemaid ja kaplane, kelle põhitööks ongi muretsemine sõduri hingeelu pärast. See on raamatu üks suuremaid kriitikanooli kaitseväe suunal.
Võrno ühed rõõmsamad hetked missioonil on need, kui ta saab tuttavatelt kirju. Usun, et sellega oskavad samastuda paljud ajateenijad-sõdurid. Kirjad pakuvad hingelist rahulolu ja positiivset laengut ning viib mõtted baasist kaugemale.


authors:
Reuters
Scanpix
Vene Värk
Ants Rannula

description: USA äriajakiri Forbes paigutas pingeritta 74 maailma mõjukat inimest.

title: Maailma mõjukate esikolmik: PUTIN, TRUMP JA MERKEL

maintext:
Ajakirja Forbes arvates on Venemaa president laiendanud oma mõju peaaegu igasse maailmanurka – kodumaalt kuni Süüriani ja USA presidendivalimisteni. "Putin saab jätkuvalt kõik, mis ta tahab," nendib Forbes.
Nende sõnade kinnituseks meenutab Forbes, et Venemaa häkkereid süüdistatakse USA demokraatide serveritesse sissemurdmises, mis tuli kasuks vabariiklaste presidendikandidaadile Donald Trumpile, kes valimised võitiski. Forbes on veendunud, et tuleval aastal, kui Valgesse Majja asub 45. USA presidendina Donald Trump, kasvab Vladimir Putini mõjukus veelgi.
Väärib tähelepanu, et Venemaalt mahub Vladimir Putini kõrval edetabelisse vaid Usbeki päritolu suurärimees Alisher Usmanov, kes on 58. positsioonil. Usmanovile kuulub ka kopsakas aktsiapakk populaarses Londoni jalgpalliklubis FC Arsenal.
Saksamaa liidukantslerit Angela Merkelit peab Forbes Euroopa Liidu selgrooks, seetõttu ka kõrge kolmas koht. Samuti tuleb arvestada, et Merkel soovib järgmise aasta sügisel minna Saksamaa parlamendivalimistele taas kristlike demokraatide liidukantslerikandidaadina.
Naisi napib
Angela Merkel on ühtlasi edetabelis kõrgeimal positsioonil olev naine. Esikahekümnest leiab veel kuuendalt kohalt USA keskpanga juhi Janet Yelleni ja 13. kohalt Suurbritannia peaministri Theresa May, kes alustab tuleval aastal Suurbritannia lahutust Euroopa Liidust ehk Brexitit.
Angela Merkel (Reuters / Scanpix)
Kui aga vaadata kogu tabelit, siis on naisi üllatavalt vähe, vaid kuus. Juba nimetatud kolmele 25. paigutatud Rahvusvahelise Valuutafondi (IMF) tegevjuht Christine Lagard, 61. kohal olev tehnoloogiaettevõtte IBM juht Ginni Rometty ja 62. kohal olev autotootja General Motos juht Mary Barra.
Stabiilselt asub Forbesi edetabelis kõrgel kohal üle miljardi katoliiklase hingeline juht, paavst Franciscus, kes on vahetanud mulluse neljanda koha viienda vastu. Tema ette tõusis Hiina president Xi Jinping.
Kõige noorem on Facebooki asutaja ja suuromanik, 32aastane Mark Zuckerberg, kes Forbesi arvates väärib esikümmet lõpetama.
Forbesi arvates väärivad mõjukate edetabelis kohta ka terrorirühmituste Islamiriik ja al Qaeda juhid Abu Bakr al-Baghdadi ja Ayman al-Zawahiri. Nemad leiab 57. ja 71. kohalt.
11 uut nime
Tänavuses edetabelis on 11 uut nime. Juba nimetatud Suurbritannia peaministri Theresa May kõrval on näiteks uustulnukad sõidujagamisteenuse Uber juht Travis Kalanick (64. koht), USA järgmine asepresident Mike Pence (69. koht) ja Filipiinide president Rodrigo Duterte (70. koht). Viimane on tekitanud furoori krõbeda sõnakasutusega ja verise võitlusega narkokaubanduse vastu. Vaid kahel inimesel on õnnestunud edetabelisse tagasi pääseda. Portugallane Antonio Guterres oli viimati mõjukate edetabelis 2009. aastal. Tänavu paigutas Forbes ta 36. kohale, sest mees asub 1. jaanuarist peasekretärina juhtima Ühinenud Rahvaste organisatsiooni tööd.